
^Af TAGE CHRISTIANSEN 



Den gamle romanske Kirke, der efter Reformationen som 
dc fleste undre Kirker fik sit gotiske Tilsnit, var med Bjælke- 
loft. Hvælvingerne, der bærer den rige Udsmykning med Kalk- 
malerier, er bygget i det 14. Aarhundrede. Som i de fleste 
andre Kirker blev Kalkmalerierne overkalkede, efter at Refor- 
mationen efterhaanden havde bevirket, at Kalkmalerierne sim- 
pelt hen ikke interesserede mere. Deres Tid var forbi. 

Under det hvide Kalklag sov de deres Tornerosesøvn i Aar- 
hundreder. Helt ned i vort eget Aarhundrede. I 1901, i Be- 
gyndelsen af den Periode, hvor Kaiken i Masser af Landsby- 
kirker blev fjernet fra de gamle Mure og lod de gamle Billeder 
træde frem i Lyset paany, blev de nuværende Kalkmalerier i 
Højby Kirke afdækket. 

Naar det overhovedet har været muligt for Farver og Teg- 
ninger at blive staaende i Kalken, skyldes det dels en naturlig 
kemisk Proces, dels de anvendte Bindemidler. En Del af de 
gamle Kalkmalerier er udført som Frescomalerier, malede paa 
den vaade Kalk. Ved at Luftens Kulsyre omdannede den 
læskede Kalk til kulsur Kalk, indkapsledes Farverne og blev 
uopløselige, saa de kunde renses ved Afvaskning med Vand. 
Hovedparten synes dog at være malet al secco, paa den tørre 
Kalk, og da har et Bindemiddel været nødvendigt. 

3 



Højby Kirke er en smuk og statelig Landsbykirke. De graa 
Kampesten i Kirkens oprindelige Del, Skibet og Koret, 
hæver sig sammen med det rode Taarn højt over Byen, og 
Kirkens Størrelse bekræfter Formodningen om, at den i sin Tid 
har haft bl. a. ogsaa Nykøbing som sit Opland. Kirkens æld- 
ste Del er fra det 12. Aarhundrede, antagelig 1130'erne. 

Man kan glæde sig over det stolte Bygningsværk, der har 
ligget der siden den tidlige Middelalders Dage, man kan glæ- 
de sig over det meget smukke og harmoniske Indre med røde 

Murstensribber over Hvælvin- 
gerne, over de smukt udskaar- 
ne 500 Aar gamle Stolestader, 
Døbefonten, der er fra Kir- 
kens ældste Tid, den store ud- 
skaarne Altertavle og meget 
mere. Men først og fremmest 
er Højby Kirke blevet berømt 
for sine Kalkmalerier. De be- 
tegnedes ved deres Afdækning 
af den højeste Sagkundskab 
som nogle af de smukkeste og 
interessanteste i hele Landet. 

Dc ældste Kalkmalerier i danske Landsbykirker er roman- 
ske. De findes i godt et halvt hundrede restaurerede Landsby- 
kirker og cr fra Tiden forud for 1250 — 75. De første blev 
afsløret i Skibby og Hagested Kirker i 1862. De romanske Bille- 
der er i særlig Grad fundet i Kirker omkring Isef jordsegnen. 

I Ilvjby Kirke blev dc første Kalkmalerier afdækket ved 
en Restaurering af Kirken i 1872. I Skibets østlige Hvælving 
fandtes et Billede af en Helgen (St. Erasmus) lidende Martyr- 
døden paa Baalet. Man saa to Bødler drage Svinget til en 
Vinde, hvorom Martyrens Tarme blev rullet op. Dette Tortur- 
billede findes ikke mere. Det blev ikke engang nærmere under- 
søgt i 1872. Det blev igen ovcrkalket, og senere viste det sig, 
at det var ødelagt. 

Et andet Kalkmaleri, som heller ikke mere ses, ved man 
derimod mere om. Da Kunstmaler Eigil Rothe for National- 
museet i 1901 foretog den store Afdækning og Undersøgelse 
ar Højby Kirkes Kalkmalerier, fandt han paa Nordvæggen 
øverst i Skibet — dengang stødende op til det gamle Harmo- 
nium lige nedenfor Korbuen — en meget gammel og interes- 
sant Vægdekoration, en saakaldt Tæppedekoration, i Renais- 
sanccstil. Dette Kalkmaleri cr malet endnu før Kirken i det 
14. Aarhundrede fik sine Hvælvinger. Man saa ganske svagt 
lidt øst for Væggens Midtpunkt et Krucifiks og en Mand og 
en Kvinde, utvivlsomt Johannes og Maria ved Korset. Hen- 
imod Korset vandrede fra Vest — altsaa mod Koret — 5 
Mandsskikkelser i lange Klæder. De var vendt mod Korset, 
flere af dem bar Processionskors og et Par af dem bar Bøger 
eller Skriftbaand. Til højre for Gruppen om Korset saas en 
enkelt skægløs Figur med Processionskors. Maaske var det en 
Kvinde. Maaske har der været 6 Skikkelser paa hver Side, i 



saa Fald har det været dc tolv Apostle. Over Korsets Tværarm 
svævede noget, der blev tydet som en Engel og en Fugl. 

Denne Frise sad usædvanlig lavt,' omtrent i Øjenhøjde, og 
den var knap en Meter høj. Den blev afsluttet med en ro- 
mansk, ornamenteret Frise med et Motiv, som cr meget sjæl- 
dent her i Landet. Det gamle ægyptiske Motiv Lotusblomsten 
var, efter at være behandlet udfra byzantinsk og græsk Opfat- 
telse, naaet her til en dansk Landsbykirke. Andre Motiver i 
denne Udsmykning syntes hentet fra svenske Døbefonter. 

Dette Rilledes Alder blev dengang anslaaet til over 600 Aar, 
malet omkring Aar 1300 eller tidligere. Efter Undersøgelsen 
blev det, da det var meget mangelfuldt, igen ovcrkalket. 

Fra samme Tid stammer formentlig Indramninger af de 
romanske Vinduer, der senere cr ombygget i gotisk Stil. En 
saadan Vinduesindramning blev fremdraget i Korets Nordvæg. 

Disse ældste Dekorationer i Kirken var malet med mønjc- 
rød og rødbrun Konturstreg og med hvide Foldclinier i Drag- 
ter, Baggrunden var ufarvet. Frisens Stil var udpræget romansk, 
Foldelinierne i Dragterne viser endda tidligt romanske Træk. 

De Kalkmalerier, der i Dag ses paa Korets Novdvæg, er 
de vanskeligste at tyde. De er yngre end de ældste, men ældre 
end Hvælvingernes Kalkmalerier. Man ser et trekantet Vaaben- 
skjold, det øverste Felt er skaktavlet i rødt og blaat, det under- 
ste hvidt, endvidere en Grydehjelm med to Vesselhorn, skak- 
tavlet ligesom Skjoldet. Derunder ser man en knælende Skik- 
kelse, en Præst i Messedragt. Over ham er Antydningen af et 
Ansigt omgivet af en Glorieskive, og bag ham ses noget, som 
kan tolkes som Profilen af en udskaaret Stolpe, noget af en 
Vinge og en Arm med en lille nøgen Mand med udbredte 
Arme. Det er muligt, at dette Billede, der delvis er blevet 

skjult af et Indvielseskors i røde og blaa Farver, skal forestille, 
at cn afdød Ridders Sjæl af en Engel føres bort fra Dødslejet 
— af selve Lejet er kun Stolpen tilbage — medens hans Skrifte- 
fader knæler i Forbøn for Ridderen og hans Ophold i Skærs- 
ilden. Man har ogsaa sat den knælende Præst i Forbindelse med 
Kirkens Bandlysning som Følge af det Dobbeltmord, der en 
Julenat i det 14. Aarhundrede skal være bcgaaet i Højby Kirke, 
men det er kun Gætteværk. 

Man har ogsaa tænkt sig, at det — som man har det 
andre Steder — skulde være et Billede af den, der har bygget 
Kirken. Man har opstillet den Teori, at den knælende Skikkelse 
er N. J. Finkenov, der ved Dronning Margrethes Gunst, men 
meget ufortjent i 1382 blev Ærkebiskop i Nidaros. Jens Fin- 
kenov var gift med Margrethe Daa, Datter af Henrik Daa og 
Søster til Oluf, der blev Biskop i Roskilde. 

En Løve er der ikke nærmere Forklaring paa. Under Bille- 
det ses noget af en Indskrift med Majuskler. 

Billederne paa denne Korvæg er meget gamle. Hjelmen vi- 
ser det. Og den blaa Farve viser det. I hele den romanske Tid 
var det 10 Farver, der gik igen i alle Kalkmalerier: hvid, sort, 
okker i fire Variationer, mønjc, zinnobcr, blaat og grønt. Den 
samme Farveskala fortsattes gennem hele Middelalderen med 
Undtagelse af den blaa, der næsten forsvinder i Løbet af det 
14. Aarhundrede. Blandede Farver brugte man ikke. Lysere 
Partier fik man ved Hjælp af Hvidtekalk, mørke ved Under- 
strygning med sort. 



Hl 





T. v.: Koreis XorJvivy. Herover: Ærkeenglen Michael med Vfeglcn. 

I Slutningen af det 14. Aarhundrede fik Højby Kirke sine 
Hvælvinger i Stedet for det oprindelige Bjælkeloft. Den go- 
tiske Tid havde holdt sit Indtog. Dens Særpræg er de spidse 

Buer i Modsætning til dc romanske Rundbuer. Og det er Hvæl- 
vingernes Kalkmalerier fra Tiden lige før 1400, der i Dag 
præger Højby Kirke og lader den indtage en fremtrædende 
Plads blandt vore smukkeste og interessanteste Landsbykirker. 

Eigil Rothe, der afdækkede dem, erklærede, at disse Kalk- 
malerier har megen Interesse og Værdi, paa et enkelt Punkt 
endogsaa særlig stor Værdi. De er gennemgaaende godt bevaret 
og staar klart og tydeligt. Og stor arkæologisk og historisk 
Interesse knytter der sig specielt til Billedet af Hellig Olav. 

Men lad os begynde i Koret, der i Almindelighed først og 
fremmest er udsmykket. Det skildrer Dommedag. Som i saa 
mange andre Kirker ser man i Korhvælvingen Kristus som 
Verdensdommeren mellem Maria og Johannes Døberen. Dette 
Billede er et af de daarligst udførte, det er et Emne, som 
Kunstneren ikke har magtet tilnærmelsesvis saa godt som de 
andre, mere haandgribelige og fattelige Emner. Kristus sidder 
i Mandorla paa Regnbuen med blødende Saar i de oprakte 
Hænder. I Forbøn for Menneskeheden knæler Maria og Johan- 



Side 5 af 42 




Primitiv Opfattelse uf Helvede. Xeilerst: $t Coonj og Dragen. 

ncs. Paa Sydkappen kalder cn Engel med Basun de Døde frem 
af Gravene. Vestkappen har et af Kirkens meget smukke Bille- 
der, Ærkeenglen Michael, der er tegnet i den idealiserede Stil, 
som brugtes i det H. Aarhundrede; to vældige Vinger bidra- 
ger til Skikkelsens Ynde og Storhed. St. Michael vejer Sjælene. 
Hun har cn ulykkelig Sjæl paa sin Vægt. Staklen river sig i 
Haaret, for hans onde Gerninger, symboliseret ved en Djævel 
i den anden Vægtskaal, faar yderligere Overvægt, fordi Djæve- 
len selv staar bag Englen og trykker ned paa Vægten. Han faar 
da sætte sin Lid til det Tryk* St. Michael med sin venstre 
Haand giver Vægten paa Sjælens Side. 

Det næste Billede, i Korets Nordkappe, viser de Fortabtes 
tunge Vandring til Helvede, et Uhyres Gab. Menneskene føres 
frem til Uhyret i Lænke. Men endnu i sidste Øjeblik er der en 
Chance. En Skikkelse med Tonsur, altsaa en Gejstlig, gaar med 
løftede Hænder i Forbøn for en anden Gejstlig blandt de læn- 
kede. Englen med StraHens Sværd synes at Ville befri ham. 

I Skibets øverste 1 Ivælving, Østhvælvingen, fandtes tidligere 
det omtalte Martyrbillede af St. Erasmus, og her har man i 
Sydkappen det mest værdifulde af Kirkens Kalkmalerier, Bil- 




ledet af Hellig Olav. Vi er nu paa Afstand af Korets Domme- 
dagsbillcder. Koret var i den gamle Kirke en Afdeling for 
sig selv, hvortil Menigmand ingen Adgang havde. I Skibets 
Hvælvinger var der friere Plads for Kirkens Kunstner til at 
udfolde sig. Først er det Martyrer og Helgener, han tegner for 
Folket. 

Det er den gamle Legende om Olav den Hellige og hans 
Broder, Harald (Haarderaade), der sejlede om Kap om Norges 
Trone. En gammel Folkevise fortæller derom. Olav havde 
overladt Broderen det hurtigtsejlende Skib »Ormen hin glade«, 
medens han selv sejlede i »Oksen hin lade«. 

Ganske særlig interessant er det, at den ældste skrevne 
Kilde til Folkevisen om Hellig Olav er fra ea. 15^0, og at 
Motivet i Kirkens Kalkmaleri er behandlet ca. 200 Aar tid- 
ligere. Det er et udpræget nordisk Motiv, og Kunstneren maa 
have været fortrolig baade med Nordens Historie og med 
et Sejlskibs Indretning. Det er to enmastede Skibe med høje- 
Stavne Og med Raasejl. Vinden tager kraftigt fat i Sejlene, 
Vimplerne og Bølgerne giver yderligere Liv i Billedet. Olav- 
er alene, mens Harald har to Mand til Hjælp. Men Olav har 
givet sig Tid til at gaa til Messe, og derfor løber hans Skib. 
hurtigere end Haralds, ja, han sejler saa hurtigt, at den Pil, 
han staaendc i Bagstavnen er ved at afskyde, ifølge Legenden 
faldt i Vandet bag hans Skib. Man lægger Mærke til, at Olav 
bærer Kongekronen. Han blev efter Kapsejladsen Norges Kon- 
ge fra 1015 til 1030 og blev efter sin Død Helgen af meget 
stort Ry. 

Paa samme Hvælvings Nordkappe ses Si. Laurentius paa 
Martyrbaalct. Han steges levende paa en Rist, og man ser, at 
hans Bødler ved Hjælp af Blæsebælg og ved at hælde Olie 
paa Ilden søger at faa den til at blusse. Laurentius var Discipel 
af Pave Sixtus II og var Diakon i Rom. Under Kristenforføl- 
gelser i Kejser Valerians Tid blev han efter Sagnet brændt paa 
en gloende Rist. Det skete Aar 2>8, hans Mindedag er den 
10. August. Domkirken i Lund er indviet til St. Laurentius. 
T Skibets Midlerhvælving straalcr det store, klare Billede 
af St. Jørgen — senere ogsaa kaldt Sf. 
Georg — og Dragen. St. Jørgen var en 
kristen Soldat, der led Martyrdøden, an- 
tagelig i Palæstina, det menes Aar 306 
under Kejser Diocletian. Der opstød man- 
ge Legender om ham. Mest kendt er Le- 
genden om hans Kamp med Dragen. Han 
blev ikke blot regnet blandt de største 
Helgener i den katolske Kirke, men Be- 
nedikt XIV kaaredc ham til Englands 
Værnehelgen, han er Ridderskabets Hel- 
gen og Vaarens Helgen med Mindedag 
den 23. April, og i vor Tid er han uden- 
for den katolske Kirke navnlig kendt — 
under Navnet St. Georg — som Spej- 
dernes »Værnehelgen«. 

Ridderskikkelscn i Kalkmaleriet er 

pragtfuld. Hans Udrustning er meget omhyggeligt og nøjagtigt 
malet — Skjoldet og Vaabenkjortelen, Benskinnerne, der er 
spidse ved Knæet, hans Snabelsko o. s. v. »Den gyldne Legen- 
de« fortæller, at han i Syrien befriede en Prinsesse fra en 
Drage. Dette Sagn blev af Korsfarerne bragt med til Vcstcr- 
land. Til venstre i Billedet ser man Prinsessen, der i Angst vri- 
der sine Hænder. 

I denne Hvælving cr ogsaa tre Billeder, som ikke har 
med Helgener at gøre, men er ren Bibelhistorie. Det er tre 
Billeder fra Jesu Barndom. Lidt mangelfuldt bevaret, men 
kunstnerisk set meget smuk er en Skildring af de hellige tre 
Konger, der fra Østerland har fulgt Stjernen. De to ældre er 
klædt værdigt, men beskedent, den yngste er i Tidens sidste 
Mode med vide Ærmer og lavt siddende Bælte. De bærer 
Gaver frem til Barnet, ved hvis Hovedgærde Josef staar. Vel- 
bevaret er Billedet af Mariæ Bebudelse og af Fremstillingen 
i Templet, hvor man ser S'imeon og Anna. Bag Anna ses 
Maria som ung Jomfru uden Hovcdklæde og bag Simeon Josef, 
gammel og hvidskægget og med en Kurv Duer til Ofring. 

I Skibets nederste Hvælving, den østlige, cr vi igen inde i 
Helgenbilleder. Smedenes Helgen, Si, Løye eller S/. Elegh/s 
som han ogsaa kaldes, helbreder en Hest, som har været besat 
af en ond Aand. Aanden er drevet ud, det er en lang, bleg, 
underligt skyggeagtig Figur, der spinder paa en Haandten. 
Man har altsaa tænkt sig den onde Aand i Kvindeskikkelse. 
Det kan dog staa i Forbindelse med en af Legenderne om St. 
Elcgius, der blev fristet af en løsagtig Kvinde. Hestens Ejer- 
mand knæler og rækker Hestens ene Forben mod den hellige 
Mand, der noget drastisk har taget et Ben af Hesten og skocr 



det, før han sætter det paa igen. Han er i sin Smededragt med 
Skødeskind og Hue og har Hammeren i Haanden. 

I Sydkappen stenes 57. StejanuS) den første ai alle Marty- 
rer. Han cr omtalt i Apostlenes Gerninger, 7. Kapitel. Billedet 
er baade naivt og dramatisk. De Sten, der kastes mod Marty- 
ren, bliver siddende, hvor de rammer. Paa Vestkappen er et 
kunstnerisk fremragende Billede, der fortæller Menigmand 

om den ubønhørlige Forgængelighed — eller om man vil, at 
Hovmod staar for Fald. Man ser en fornem Mand, en Falke- 
jæger i Tidens Modedragt. Kunstneren har omhyggeligt udsty- 
ret ham med mange Detailler — vajende Fjerbusk, vide, flag- 
rende Ærmer, en Kæde med Bjælder om Skulder og Bryst, 
spidse Hoser o. s. v. Han sidder stramt i Sadlen med Jagt- 
falken i den ene Haand — og ser ikke, som Kirkefolket gør 
det, den ynkelige Figur lige bag ham. En nøgen, mager Mand, 
ridende paa en Okse og med Pilen paa Buen rettet mod Falke- 
jægeren. Denne Figur med Oksen, Buen, de magre Lemmer, 
det strittende Haar og Ansigtsgrimacer, er Middelalderens Sym- 
bol paa den snigende Død. Den kan ramme enhver, ogsaa den, 
der føler sig nok saa sikker. 

Nordkappens Billede i denne Hvælving er ogsaa symbolsk. 
Man ser en ung Mand og cn ung Kvinde i øm Omfavnelse. 
Djævelen hvisker hende noget i Øret. Det er Vellysten, der i 
Middelalderen fremstilledes paa denne Maade. Og til Skræk 
og Advarsel ser man i Tilknytning hertil, at en forført Kvinde 
som Straf har faact sin ene Haand hugget af. En Mand i Apo- 
stelskikkelse — tydet som Jacob den Ældre — peger med sin 
Stok paa den afhuggede Haand, hvorfra Blodet flyder. 

Omkring disse Billeder, hvoraf mange viser baade Ynde 

ttptlm ou Fålkejægtren. 



Og Elegance i Stilen Og Kunstnerens Evne til at lade Figurerne 
træde plastisk frem, slynger sig gotiske Bladrankcr. 

Klædedragterne har været afgørende ved Kestemmelsen 
af Kalkmaleriernes Alder. Det var f. Eks. henimod det l i. 
Aarhundrede, Vaabenkjortclcn fik de vide, flagrende Ærmer. 
Mange Lighedspunkter i Klædedragrerne har man fundet i 
Reliefferne over Korstolene i Roskilde Domkirke fra 1420, 
Kalkmalerierne i Højby menes at varre lidt ældre, fra Tiden 
lige før 1400. Trods disse 53fl Aar staar mange af Billederne, 

det gælder saaledes St. Michael, St. Georg og Dragen, Frem- 
stillingen i Templet og flere, endnu den Dag i Dag med deres 
oprindelige Farver, der ved Afdækningen kun behøvede en 
Afvaskning. 

Hvem der har malet Kalkmalerierne, ved man lige saa 
lidt her som i andre Landsbykirker. Det har vel i Begyndelsen 
været Munke, men efterhaanden kunstnerisk begavede og 
håndværksmæssigt dydige Repræsentanter for Folket. Beskue- 
ren rystedes ved Synet af de Fortabtes Skæbne, han blev 
stillet over for den menneskelige Grumhed i Modsætning til 
Helgenernes ubegrænsede Fromhed, og han lærte af Hvælvin- 
gernes Billedbibel at hige efter at komme blandt de Udvalgte 
paa Dommens Dag. Maaske lærte han mere af disse Billeder 




Vellystens Djævel. 



end af Gudstjenestens Ord, som han ikke forstod meget af. 
— Kalkmalerierne naaede til Danmark — til Fraadstensk ir- 
kerne omkring Kongesædet Jelling — antagelig kort efter 
1100. Med kristne Motiver var Kalkmalerier kendt allerede i 
Roms Katakomber. Men vore Landsbykirkers Billeder var 
ikke Efterligninger. Det var dansk Kunst, skiftende til de for- 
skellige Tider, altid levende og nærværende med Skikkelserne 
i Tidens Klæder. I Kærternes Lys i den dunkle romanske Kirke 
lyste den ophøjede Alvor i stærke, rene Farver, men strenge 
og tunge i Stilen. Kalkmalerierne paa Højby Kirkes Hvælvin- 
ger er fra den festlige Periode i Udviklingen, hvor Gotikken har 
holdt sit Indtog, men før den sene Middelalders ofte stærkt 
realistiske Fremstilling. Der er Flugt og Liv over Billederne. 
Der er Plads til Smil, naar man ser Ærkeenglen »snyde paa 
Vægten«, til Spænding ved Synet af Hellig Olavs Kapsejlads 
og til en Draabe af menneskelig Skadefryd, naar Pilen truer 
selv den nok saa fornemt klædte Falkejæger. Bogstaveligt gjaldt 
for Billederne den Sætning, der ikke altid er blevet fulgt for 
Ordets Vedkommende: man iførte de evige Sandheder Tidens 
Klædebon. Og selv nu, halvsjette Hundrede Aar efter, kan 
Nutidsmennesker ikke blot glæde sig over dem, men ogsaa 
lære af dem. 

I ODSHERRED 



Af LARS KINIMOND 



Naar vi gamle ser tilbage paa Høsttiden fra Leens Tid, 
staar der et frisk Minde, en hel Eventyrglans. Leen har vi 
endnu; men Folkelivsbilledet mangler, er helt forsvundet, kom- 
mer aldrig tilbage. 

Tidligt om Morgenen begyndte Slibningen af Leen. To 
hjalp hinanden at slibe, den ene drejede Slibestenen. Der 
skulde Kendskab og Øvelse til Slibning. Strygning af Leen 
havde ogsaa en stor Betydning under Brugen i Marken. De 
gamle Strygespaaner var hjemmelavede, smurt i Tjære og drys- 
set med Sand. Siden kom Fabriksspaancn med Smergel. De 
gamle hjemmesmedede Leer var tunge. Hærdningen i Staalct 
ofte forskellig. Paa Kildcmarkedet i Hjembæk blev købt Leer fra 
Smeden i Krøjerup. De havde et stort Ry. De gamle Høstred- 
skaber, Mejerede, Høstriver og Leskaftcr, der var tilvirket i 



Odsherred, stod ikke tilbage for dem fra andre Egne i Landet. 
Jeg husker Bødker Jens og Niels i Vig, de forstod at tilvirke 
det selvgroede Træ til Smidighed, Styrke og Lethed. 

Høhøsten begyndte sjældent før noget ind i Juli. Markerne 
var i ringe Kultur, derfor kom Græsset sent frem. Engene led 
af stillestaaende Vand, var sure og kolde, saa Væksten først 
kom, naar Varmen begyndte. Høhøsten blev sjældent færdig, 
før Rugen var moden. 

Høsten var en uhørt travl Tid. Tidligt om Morgenen maatte 
man op, kom sent i Seng. Afgrøden paa Markerne var kun 
ringe i Forhold til Nutidens. De begyndte at meje Kl. 5 om 
Morgenen og kom hjem Kl. 6,30 for at faa Grød til Davre. 
Middagsmaden var gennemgaaende god. Middagssøvn til Kl. 
1,30. I Reglen blev 2 Maaltider holdt i Marken. I Læsiden af 

cn Langhob blev der paa Jorden lagt et Par Rækker Neg til at 
sidde paa. Der samledes Høstfolkene og indtog Frokosten. I 
Odsherred benævnedes det Halgemiddag. Eftermiddagens Maal- 
tid Kl. 4,30 kaldtes Midaften. Dette Maaltid var for de unge 
Piger og Karle »Rosinen i Pølseenden«. Det endte ofte med 
Løjer og Leg. Smørrebrødet blev hurtigt fortæret. Tænderne 
var gode. Ølbimplen gik rundt, alle drak deraf. De ældre fik 
godt med Snapse, de unge fik hjemmelavet Frugtvin eller Æble- 
most. De ældre skulde saa have tændt Piben. Den halve Time 
blev ikke altid overholdt. Dengang blev der ikke regnet med 
Timebetaling. Træflasken — Ølbimplen — var tildannet af Ege- 
træ med en Horntud, hvor Korkproppen var fæstet med et Baand 
for ikke at tabes i Marken. Om Aftenen, naar de kom hjem 
til Gaarden, vankede ofte lidt ekstra en travl Høstdag. Kosten 
var langt bedre end til daglig paa de andre Aarstider. Oliet 
var gammelt Ol, brygget sidst i Januar eller først i Februar 
al god Malt og Humle, ofte tilsat lidt gammel Rom, enkelte 
Steder en Rulle Skraatobak. Dette gamle 01 blev først »stukket 
an« den Dag, de begyndte at høste Rug. 

I de forskellige Sogne var Høstskikkuic ikke ens. I Højby 
Sogn kom de mange Høstfolk, naar Gaardens Mandskab havde 
hugget fra i Rugen cn eller to Dage, og saa mejedes for Alvor. 
De fik Oksekødsuppe til Middag. Rugen blev i Reglen hugget 
imod. En Pige i hvidt Forklæde med lange hvide Bindeærmcr 
og Solhat paa Hovedet tog fra og samlede den afhuggede Rug 
op i Neg. Hvis Sæden var for svær, maatte hun lægge Negene 
ud til Siden uden at binde dem, saa den næste Mejer kunde 
komme frem. Der dannedes ofte cn lang Række Høstfolk paa 
cn enkelt Gaard. Rugen blev bundet i Straaet. Vaarsæden, Byg 
og Havre, blev gerne lagt paa Skaar. Man huggede Skaarcn ud 
fra Sæden. Karlen satte cn Ære i at lægge en fin Skaar, saa 
Roden laa i en regelmæssig lige Linie. 

Naar Høstkarlen strøg sin Le, gav det Genlyd over Marker- 
ne. Dc hvide Skjorteærmer lyste langt ud i Landskabet, Vesten 
laa ved Skaarens Begyndelse. Der var Liv og Lyst over Høst- 
arbejdet. Det føltes, hvor strengt det end var, som cn Fest. 
Ølbimplen gik stadig rundt, der hlev drukket meget 01. Den, 
der har Oplevet saadanne Dage, glemmer det aldrig. Der var 
en Kappestrid mellem Naboerne om at naa længst frem. 

Naar Havren blev mejet, det var det sidste, der blev høstet, 
blev Ræven hugget ud. Ofte havde Mikkel søgt Tilflugt der. 
Naar Høstkarlen havde hugget den sidste Skaar, svingede han 
Mejeredet over Hovedet og raabte Hurra. Enkelte Steder stil- 
lede Karlene foran Kokkendnren, Husmoderen maatte frem 
med nybagte Æbleskiver, for at Kaalen ikke skulde blive hug- 
get af. 

Vaarsæden, Byg og Havre, der var lagt paa Skaar, »nege- 
de« Pigerne op i Neg, der blev bundet i knyttede Halmbaand, 
2 Traver i hvert Baandknippe, altsaa 40 Stk. I den første Tid, 
jeg husker, blev der lavet store Neg, der skulde give 1 Tønde 
af Traven, naar det var tærsket. Det havde den Fejl, at naar 
dc store Neg af kort Sæd blev gennemblødt i Hobene, kunde 
de vanskeligt tørre uden at løses igen. "føan gik saa over til 

mindre Neg, der var langt lettere at binde. Man kaldte det at 
binde »engelsk«. Der kunde bindes det dobbelte paa den 
Maade. 

Om Eftermiddagen, hen imod Aften, blev Negene baarct 
sammen og sat i lange Hobe. Enkelte Steder arbejdede Høst- 
folkene saa sent, at de havde ondt ved at se hinanden. Det 
gamle 01 havde ogsaa ofte gjort sin Virkning. 

Rugen blev betragtet som det vigtigste Brødkorn og skulde 
ligesom Byggen til Grød høstes godt. Det havde sin Betydning, 
Folk skulde leve af det. Rugkællingen, det sidste Neg, var ofte 
lagt sammen af 2 eller 3 Neg bundet med 3 Baand. Det kom 
hjem med det sidste Læs af den Kornsort. I de enkelte Sogne- 
var Skikken med Kællingncget forskellig. 

Pigerne maatte med Haandriver rive Stubmarken. Det, de 
rev sammen i »Rumper«, blev lagt sammen ved Langhobene. 
Der blev ikke kørt ind, før det sidste Neg blev stillet op. Byg 
og Havre, der havde ligget paa Skaar, var soltørret, da det blev 
bundet og stillet op i Hobe. Gaardejer Erik Clausen i Hønsingc 
var vist den, der fik den første selvaflæggende Mejemaskine 
paa en Bondegaard i Odsherred. Det var omkring 1875. Den 
kostede dengang 375 Rigsdaler. I Byg og Havre gjorde den et 
tilfredsstillende Arbejde. 

Vane, Skik og Brug og Fordomme nedarvet fra Fædrene 
havde den Gang stor Betydning. Den Dag, det sidste Iæs kom 
hjem, holdt man »Det lille Høstgilde«, der fejredes med cn 
glad Aften. Høsten blev sjældent færdig før Mikkelsdag, den 
29. September. Den Dag holdt Middagssøvnen op, og der blev 
ikke mere leget paa Gaden om Aftenen. Det var Ævrctid, 
Kreaturerne fik Ret til at gaa løse overalt. Der var ingen Roer. 
Bonden var kommet til Mønt, naar Plejlen klappede paa Lo- 
gulvet, saa Auktionsregningerne kunde betales til Mikkelsdag. 

Det rigtige Høstgilde holdtes i Oktober eller November. 
Det hørte til de store Festligheder. Alle, der havde deltaget i 
Høstarbejdet i 3 Dage, var selvskrevne, dertil Familie, Naboer, 
Arbejdernes Koner og Børn. Der spistes til Middag, Suppe og 
Steg, tidligere Risengrød og Klipfisk. Der blev drukket Kaffe 
med hjemmebagte Kager. Mændene mønstrede Sædstakkene, 
der i Odsherred var sat mønsterværdigt af øvede Hænder i en 
smuk Form, var tækkede og slaaet med en Le i Rodenderne. 
De haandsnoedc Halmbaand var lagt regelmæssigt op langs 
Siderne af Stakkene. Der var lagt et stort Arbejde i Stakkene, 
som om de skulde staa Parade i flere Aar og trodse Regn og 
Blæst Kreaturerne skulde mønstres. Der var ofte et stort Ud- 
valg af Føl og Plage og lige saa mange Heste som Køer. Ung- 
dommen morede sig med forskellige Lege. Kunde Øverste- 
Stuen ikke rumme Selskabet til Dansen, var ofte Loen eller 
Laden pyntet op i Dagens Anledning og taget i Brug. Der blev 
spist af den gode Mad og drukket Snapse og godt 01. Mellem 
Dansene blev der drukket Kaffe og spist Æbleskiver og siden 
drukket Punch. De gamle Danse til Tonerne af en Harmonika 
og en Violin gik gemytligt og med Liv og Lyst. Der blev stam- 
pet i Gulvet, sunget Viser og Skaale. Der var en Feststemning, 
som ikke opleves i Nutiden. 

Af CHR. HERMANSEN 



/ de ældste skrevne danske love, dc 
J saakaldte landskabslove: Skaan- 
ske Lov, Valdemars og Eriks sjælland- 
ske Love, Jydske Lov o. 0, er der 
nok givet almindelige regler for mange 
forhold angaaende landsbyen. Saale- 
des er der regler for jordfællcsskabet, 
der maaske allerede har været til i 
Folkevandringstiden omkr. 300—500, 
for dyrkningsformen, fordeling af aase 
og agre, overdrevets anvendelse o.s.v. 
Der er maaske ogsaa nok allerede i 
tidlig Middelalder tale om landsby- 
vedtægter, og man har sandsynligvis 
paa denne tid haft visse ordninger, 
grundet paa aftaler mellem byfolkene. 
Disse kan være fremkommet ved paa- 
virkning fra samtidige love (gilde- 
skraaer) fra byerne, men hvad der er 
bevaret af saadanne er dog meget lidt. 

Noget egentligt selvstyre for landsbyen synes forst 
at være organiseret og anvendt i 16. aarhundrede, fra 
hvilken tid man har adskillige »Vider og Vedtægter« 
angaaende landsbyforhold. Man kan dog vist gaa ud 
fra, at lignende vedtægter i hovedsagen kan have væ- 
ret gældende i den mellemliggende tid. 

Fra Valdemarstiden til Reformationen var store 
forandringer sket i bondestandens forhold. Omkr. 1200 
var de fleste bønder selvejere. I den følgende tid, hvor 
konge, kirke og adel stredes om magten i landet, be- 
virkede dette og de dermed skiftende politiske og øko- 
nomiske forhold, at fæstet blev almindeligt. Efter Re- 
formationen, hvor kirkegodset blev inddraget under 
kronen, blev forholdet det, at kronen ejede halvdelen 
af Danmarks jord, adelen omtrent resten. Selvejerne 
udgjorde da kun 6 pet. af bondestanden. 




Fra tiden mellem Reformationen og 
de store landboreformer i slutningen 
af 18. aarhundrede, bondestandens 
egentlige store trængselstid med vor- 
nedskab, hoveri, mihtstjenestc, stavns- 
baand o.s.v., har vi gennem vor al- 
mindelige historie og mange skrevne 
landsbyvedtægtcr et klart billede af 
bondestandens og landsbyens for- 
hold. 

I denne tid har, mærkeligt nok, 
landsbyen et virkeligt selvstyre for 
sine indre anliggender, og dette har 
naturligvis i væsentlig grad sin aarsag 
i jordfællesskabet med den deraf føl- 
gende dyrkningstvang. 

Landsbyen laa med sine lerkline- 
de gaarde og huse omkring gade jor- 
den (forten). Til hver gaard horte 
inden for byomraadet en toft, der 
var unddraget fællesskabet og altsaa kunne benyttes 
efter behag. Uden om byen laa byjorden. Den var 
i reglen inddelt i tre vange, der skiftevis dyrkedes 
med rug, byg eller havre eller henlaa med græs. 
Hver vang var opdelt i aase eller skifter efter jor- 
dens godhed, aasen igen i agre efter gaardenes an- 
tal. Agrene skiltes ved en »ren«, en upløjet smal 
strimmel jord, eller en plovfure. En gaards jord kunne 
derved ligge spredt paa 20—30 forskellige steder, un- 
dertiden endog paa indtil 100. Agrenes størrelse blev 
engang imellem reguleret ved »rebning«; blev ny 
jord opdyrket, fik hver gaard sit stykke af den i for- 
hold til gaardens hidtidige areal. Uden om byjorden 
laa overdrevet eller fælleden, udyrket græsland med 
skove, krat, moser og lyngheder, der benyttedes til 
fællesgræsning for bymændenes kvæg. Skoven var 

fælleseje, dog kunne ogsaa hver have sit særlige stykke 
af den. Enkelte særligt driftige bonder kunne finde paa 
alene, hvis de andre ikke ville være med — det skulle 
tilbydes dem — at opdyrke ny jord. Det blev da kaldet 
»enemærke«. Paa den maade kunne en »hovedgaard« 
opstaa. 

Om dyrkningen af markerne maatte man naturlig- 
vis forhandle, da hver aas nødvendigvis maatte pløjes, 
saas og høstes paa samme tid af alle. Denne forhand- 
ling fandt sted paa bystævnet, hvortil oldermanden 
sammenkaldte bymændene ved at tude i byhornet. 

Landsbyens gaardmænd dannede et sluttet laug cl. 
samfund, grandelaug, ejerlaug eller bylaug kaldet. Kun 
gaardmændene var i fuld besiddelse af alle medlems- 
rettigheder, hvorimod husmændenes rettigheder var 
begrænsede. Den øverste myndighed var hos bymæn- 
denes forsamling, der kaldtes bystævnet, gadestævnet, 
grandestævnet, videstævnet eller blot stævnet. Som det 
vil forstaas, kom »bystævnet« til at betyde baade ste- 
det, hvor stævnet holdtes, og forsamlingen, som var 
til stede. 

Bystævnet holdtes paa en aaben plads midt i byen. 
Omkring et træ, pil, ask eller lind, var anbragt en kreds 
af flade sten, een for hver gaard i byen. Paa disse tog 
bønderne plads, naar de, sædvanligvis en lørdag efter- 
middag eller en søndag formiddag, var varslet til 
stævne ved hornets kraftige om end ikke just kønne 
toner. 

Oldermanden ledede stævnet efter byloven. Older- 
mandshvervet var et æreshverv. Det var ulønnet, og 
enhver havde pligt til at overtage det. Afslog nogen at 
modtage det, kostede det en tønde øl. Hvervet gik paa 
omgang mellem bymændene, »ret om i byen« = med 
solens bevægelsesretning (ligesom agrene i aasen). I 
reglen valgtes en ny hvert aar. Oldermanden bestemte, 
hvad der skulle forhandles om; han skulle i det hele 
paase, at alt gik rigtigt til i byen, paa marken og i sko- 
ven. Han skulle formane til lydighed og enighed, straf- 
fe og revse de modvillige og genstridige, der overtraad- 
te byloven. Han idømte bøderne og inddrev dem sam- 
men med et par hjælpere. Bøderne bestod for det meste 
af ydelser i øl og brændevin, der efter stævnet og ind- 




Dyslævnet i Lumb.saas. 



driveisen skønsomt fordeltes i oldermandsgaarden, 
saa der meget vel kunne komme et godt gilde ud af 
elendigheden. 

Bøderne blev indregistreret i »byens kæp« eller 
taljestokken, hvor bymændenes bomærker var indrid- 
set. De brugtes af ejermændene som underskrift, da 
de fleste jo ikke kunne skrive deres navne. Bødemær- 
kerne var indsnit i kæppen, og dette arbejde besørge- 
des af en slags regnskabsfører, skorsmanden eller talje- 
skriveren, der ogsaa valgtes af bystævnet. 

Skønt vel forhandlingen om jorddyrkningen var 
bystævnets vigtigste, kom dog ogsaa meget andet til 
behandling der. Landsbyen var jo et ret afsluttet om- 
raade, der ikke havde megen forbindelse med omver- 
denen. Mændene kunne køre en tur til købstaden, de 
kunne ogsaa komme til at køre pligtkørsel for konge 
eller herremand, kvinderne kom vel til arbejde paa hov- 
marken, men ellers levede saavel kvinder som mænd 
hele deres liv i deres landsby. Det gjaldt da om, at dette 
liv blev saa taaleligt som vel muligt, at man fandt sig 
til rette med hverandre. Derfor var en god bylov en 
god ting — den skulle alle rette sig efter, den bragte 
dem alle til at forstaa, at de var i samme baad. 

Byloven gav regler for saa godt som alt, hvad der 
kunne foregaa i landsbyen, pligter og rettigheder fast- 
lagdes og haandhævedes af byfolkene selv; man ville 
helst — hvad man ogsaa havde fastslaaet ret til — ord- 
ne det hele selv og undgaa indblanding udefra. Det 
gik bedst saadan. 

Ingen maatte age over anden mands mark, man 
maatte ikke slippe flere kreaturer til overdrevet, end 
man havde ret til, man maatte ikke uden tilladelse 
»laane« andres redskaber, man maatte huske at lukke 
vangeleddet. Ville man tøjre dyr paa sin ager, skulle 
tøjrene synes og godkendes af bystævnet, bytyren, der 
gik paa omgang, skulle holdes i forsvarlig foderstand, 
man synede den 2. juledag eller fastelavnssøndag. 

Alle skulle hjælpe alle. Brændte en mands gaard, 
skulle alle byens folk hjælpe ham med at bygge den op 
igen. Kunne nogen paa grund af sygdom ikke faa ud- 
ført sit arbejde, havde bymændene pligt til at gøre det 
for ham. »Thi vi kan ikke vide, hvem det med Guds 
tilladelse først kan ramme at blive syg«. En krøbling 
skal man køre for, om han har brug for det, den fat- 
tige skal have sin andel af byens øl, selv om det skal 
bringes til ham. Der er svære bøder for slagsmaal, som 
jo ikke var sjældne. Der formanes til fromhed og 
kirkegang. Arbejder man om søndagen, og præsten 
klager, faar man bøde. 

Alt dette og meget andet haandhævedes paa by- 
stævnet. Hvad der gjorde bystævnet endmere betyd- 
ningsfuldt var, at det ogsaa var almindelig domstol 
for byen. Vel kunne tvistigheder indankes for de be- 

Bystavntt i ExkiM- 
sirup. 




staaende domstole; men det var besværligt at komme 
til byen, der skulle sagførere til, det var dyrt, og hvad 
for folk kunne man ikke der komme i kløerne paa. 
Nej, man blev hjemme med sin sag. For tyveri, sny- 
deri i handel og andre forbrydelser blev synderne 
slæbt for bystævnet. Var det vanskeligt at faa beken- 
delsen frem, hjalp man den paa gled med tørre tærsk. 
Var gerningsmanden endelig overbevist, dømte man 
efter ganske simple regler, byens straffelov. Forbry- 
delsens art eller omfang tog man ikke saa meget hen- 
syn til. Det gjaldt mere om, hvad synderen kunne be- 
tale. En velhavende kæltring var ingenlunde uvelkom- 
men for denne domstol, thi bødens størrelse rettedes 
efter mandens kaar. Og bøden var naturligvis øl og 
brændevin — en god bøde gav godt med »tyvedrik 
til tyvetønden«. Der holdtes gode gilder efter retter- 
gangen, der kunne blive gode slagsmaal, der kunne 
give ny bøder — det var aldeles ikke nogen helt 
ubehagelig cirkel. 

Selv om en bymand kunne finde paa at ville have 
sin sag for herredsdomstolen, fik han ofte slet ikke 
lov til det. Byloven bestemte, at om nogen havde no- 
get at klage over, som ikke angik liv og ære, saa skulle 
han klage til oldermanden, der saa sammen med to 
andre bymænd afsagde afgørende kendelse. Vovede 
nogen at gaa til dommer eller herskab med sin klage, 
for han klagede til oldermanden, vankede der bøde. 

Oldermanden havde ogsaa politimyndighed. An- 
meldtes der til ham et tyveri, havde han sammen med 
to andre ret til at ransage alle gaarde og huse i byen 
for om muligt at finde det stjaalne og dermed i reglen 
jo ogsaa tyven. Det maatte man finde sig i, da det 



stod i byloven. At større sager, angaaende liv og ære, 
kunne og skulle fremføres for birkeret, herredsting 
eller muligvis landsting, var vel nok en selvfølge, 
men hvad der kunne ordnes hjemme, det ordnede man, 
det skulle fremmede ikke stikke deres næse i. 

Alle kendte byloven. Bonden kunne vel hverken 
læse eller skrive, men loven var der, den var overleve- 
ret fra slægt til slægt, dens bestemmelser havde af- 
grænset liv og rørelser i landsbyen, saa længe nogen 
vidste — den var, kan man vist godt sige, blevet byens 
moral. Kristendom og kirke kendte man vel og havde 
helligdagsforbindelse med, men man har vel dengang 
syntes, at det laa en fjernere og højere, at det var no- 
get, der skulle hjælpe en gennem døden til evigheden, 
naar det engang blev nødvendigt. Men landsbyens lov 
levede man i og med til hverdag, den talte om ting, 
man kendte, den var jævn og forstaaelig, rimelig og 
overkommelig, den førte en saa langt, som det kunne 
forlanges et menneske skulle komme: Frygt Gud, gør 
ret og skel, saa gaar det dig vel til liv og sjæl. 

Og bylov og bystævne var for bonden det samme : 
Bystævnet var lovens mæle, ordet, der blev landsbyens 
liv. 

Saaledes blev bystævnerne midtpunktet for man- 
ge bondeslægters tilværelse. Kun faa af dem er be- 
varet. Den store forandring, udskiftningen, kom og 
gjorde dem overflødige. Nogle steder har man for- 
søgt at genoprette dem, hvor man mener, de kunne 
have været. De skal være der som minde om en træng- 
selstid, men ogsaa om et sammenhold og en selvhæv- 
delse, man i vor tid ikke alene har godt af at mindes, 
men ogsaa imellem kan have god brug for. 

Goddag, nå, De står her i Nykøbing og maler, der er ellers 
meget kønnere rundt om til alle sider!« »Det kommer, 
det kommer, i morgen skal jeg ud til Sjællands Odde.« 

»Goddag, står De nu igen og maler en kirke, holder De 
særlig af kirker?« »Næh — jo, det gør jeg forresten, disse 
dejlige landsbykirker i deres vælde, tyngde og alvor beta'r mig; 
de præger hele landskabet, og tænk, sikke en styrke der ligger 
alene i tanken om at bygge alle disse kirker, jo, jeg elsker særlig 
dem. Men se Dem om her, hvor skønt alt former sig, se Odden, 
der snor sig som en kæmpedrage ud og kløver det blåsorte 
vand, og se der henne på kirkegården, der hvor Willemoes hvi- 
ler, og hvor man star og nynner sangen for sig selv om helten: 

»Sælsomt i hans ånd det lød, 
hører du det drøner. 
Dannemark er stedt i nød, 
kalder sine sønner. 
Og som gamle Danmarks søn 
fløj han mod det høje drøn, 
fædreland at værge.« 

»Når De nu tager tilbage til Nykøbing, så gå på vejen ned 
til de høje skrænter mod Kattegat ved Ebbelykke. Her betages 
man af en egen storladen skønhed. Se ned ad den stejle, brede 
skrænt, hvor lave forblæste tjørn klæber sig fast for at stå tor 
vestenvinden, og hvor yndefuldt græsset vokser ud i et med 
det lyse sand, så bølgeskummet ligger i fine hvide striber mod 
det grønne græs. Og så kan De plukke nogle champignon, de 
er vist allerede ved at komme, dem er der mange af her på 
egnen.« 

På toppen af Høve stræde skulle jeg male et billede til en 
mand derfra, så der ville jeg stå. Næsten hver gang nogle kom 
kørende, cyklende eller gående fra den flade Lammefjordsvej, 
som langsomt stiger mod Høve, udbrød de: »Å, se dog!« og 
standsede ved det overvældende syn. Der falder bakken ned 



Med 

gennem Odsherred 

Af GUDRUN TRIER MØRCH 




odden kirke. 



mod vandet, som går i et med det vide lange drag ud over 
Lyngen og de tusinde små sommerhuse langs bugten med Odden 
som baggrund. Nej, der var ikke kedeligt at stå og male, men 
naturen er så rig, så skøn, så hver gang man vender øjet derfra 
og ned på billedet, ser man hvor ringe det er, hvor lidt man 
evner at udtrykke der al den skønhed, som findes netop i 
naturen selv, og man bliver flov og nedtrykt over det sølle 
resultat. 

I flere dage har jeg gået langs kysten ved Sejrø bugt, smuk- 
kere og smukkere bliver der, som man passerer skoven ved 
Høve og nærmer sig Skamlebæk og Veddinge bakker og »Bjær- 




Fra Veddinge bakker. 

Xeksety bugt. 



gene« ind under Vejrhøj ! Her er så bedårende og fredeligt, 
så dansk; »trængt og dog smilende — disse store, skovklædte 
højder, der strækker sig op mod Vejrhøjs top, hvor den knejser 
som en kegle, og der ude i den kære bugt ligger Nekselø. 

Så mildt og uberørt er her, et rigtigt sted for folk, som vil 
hvile — eller for malere. 

På den østlige side af Vejrhøj sad jeg og hvilede, så kom 
den gamle 88-årige Rasmus Hansen; han satte sig på grøfte- 
kanten ved siden af mig og fortalte om sin barndom. Han kunne 
huske, at der ved Dragsmølle lå store skibe lige ind under 
skrænten, hele den store, store flade Lammefjord var et sejlbart 
hav, han huskede skibene, som kom fra Sverige med træ til 
bygningerne til Vallekilde højskole, som hans fader var med 
at bygge, ligesom han byggede det første hus på Lammefjorden, 
det stod på pæle; og da begyndte de at udtørre hele arealet. 

Hansen fordybede sig i gamle minder og talte og talte og 
syntes, der dengang var meget smukkere med al det vand, men 
vi enedes dog om, at her var smukt nok endnu. 

Nu dalede solen, og jeg måtte videre over Dragsholm, 
dette historiske sted med den tunge hvide bygning i den lette 
yndige Fruerlund, — — nå — videre til Vallekilde, dette 
dejlige sted, hvor højskolen ligger i en krans af venlige huse 
på sydskråningerne ned mod Svinninge vejle. 

Kirkeklokken ringer solen ned, det er, som om den ringede 
ud de ord, som er graveret ind i klokken: »Ikke os, Herre, 
ikke os, Herre, men dit navn ske ære.« 

Pigerne på skolen synger i haven: »Nu hviler mark og en- 
ge«, og det høres langt bort i den stille aften. Ved at høre dem 
synge tænker man på de mange sange, som er skrevet til denne 
skole, da Ernst Trier begyndte der; G. J. Brandt skrev ved 
skolens åbning 1865: »Frem bønder, frem på valen«, og slut- 
ningslinjerne lød oprindelig sådan: 

»Kun der har livet skole, 
hvor folket mærker grandt, 
som stråler går fra sole 
oplyses godt og sandt. 
Der give Gud hin milde, 
at unge pigers tak 
må kranse Vallekilde 
for lyset, der de drak.« 

Og andre sange, »Fremad er verdens vilde røst«, som Arve- 
sen skrev til Trier, og Hostrups »Det, som lysner over vangen« 



og den herlige sang »Vi fik ej under tidernes tryk« — det er, 

som om den var skrevet for tiden nu efter krigen skrevet 

for i dag. 

Nu går turen over Lammefjorden til Siddinge og østpå 
til Kongsøre. Hvor har man glædet sig tit, her mellem skov 
og fjord, over at se, hvor Bøgen spejler sin top i bølgen blå — 
selv om Mogens Lorentzen siger, at det gør den aldrig. 

Man bader, tørrer sig på de grønne solskrænter, ligger og 
ser op i himlen og synes, her er henrivende, - - her kunne man 
male i hundrede år, tror jeg. 

Mens jeg sidder og spiser, kommer nogle turister, og vi 
taler om Odsherreds skønhed, og hver af dem har deres be- 
stemte steder, de særligt ynder. Efter at de var gået, tænkte jeg 
på, hvad der mon havde betaget den ene så særligt ved Klint; 
det må have været dens voldsomhed, de millioner sten, store 
og små, nogle endda af kæmpedimensioner, som om Kattegat 
i et anfald af raseri havde kastet dem mod denne vilde, næsten 
brutale kyst. 

I modsætning dertil havde en af de unge mænd særligt 
forelsket sig i østkysten af Nakke, i dette fuldstændig ensomme 
sted, den pæne udsigt til Rørvig over det stille vand inderst 
i bugten, der hvor ingen huse ligger, ingen mennesker kom- 
mer. Den trcdie turist syntes Nordstrand, eller rettere Skærby- 
strand var allerdejligst, denne ideelle badestrand, som kryber 
helt ind mellem fyr og birk i den lille lave naturskov, som 
næsten skjuler de mange sommerhuse, der her er skudt op. Her 
var hans kæreste sted. Mit kæreste sted er — del hele — hele 
Odsherred, som man kan tage ind i sin favn. 

Hjemturen er en af de smukkeste i egnen, fra højderne ved 
Egebjærg skråner det bestandig nedad mod Isefjorden til Ny- 
købing, man kører nu gennem det frodigste, dejligste land- 
skab, bakket og afvekslende, og forbi den gamle, skønne skov- 
ridergård Mantzhøj. Med eet skjuler en ny bakke udsigten, for 
så pludselig at åbne lige som armene ud mod det blå vand, nu 
en bakke igen, og så udsigten, og man nærmer sig den lille by. 

Alle burde gøre en lille afstikker op gennem Anneberg 
stræde, på toppen her står man fastnaglet og fortryllet af synet 
— et rundskue så vidunderligt: 

Mod syd landet i al sin frodige ynde og rigdom, mod vest 
Højby kirke med højdedraget bag, som ender ved Oddens 
spids. Mod nord Kattegat med de mange sommerhuse som en 
perlekrans af sneglehuse langs strandkanten og i forgrunden 
Sindssygehospitalets teglrøde tage, og mod øst et syn, man skal 
rejse langt for at se skønnere. Ud over de gule kornmarker, 




Vallekilde kirke. 

skoven og strandbredden ligger Isef jorden som et blåt bånd, 
og ud i den ligger Ringholm, den lille grågrønne tunge, så kom- 
mer vandet bag op mod Nakkeland, hvor de hvide gårde lyser, 
og de små ruder fanger solens sidste glød, som stod de i brand. 
Så igen vandet bag Nakke og fjærnere de gulbrune skrænter 
ved Lynæs og Hundested, og bagved det mørkeblå hav, der 
står smukt mod den lyse, fine, grålige kontur af Kullen i det 
fjærneste fjærne. 

Danmark — hvor er du skøn ! 



Jeg ma videre langs bugten og kigger op ad alleen til 
hospitalet, så over Hovvig med det ejendommelige fugleliv og 
ålcfiskcri, så gennem lyngveje til Rørvig, ned til den gamle 
lodsoldermands hus ved havnen, og her må jeg male mit sidste 
billede, desværre, for denne gang. Der er ellers tusinde motiver 
endnu i denne skønne del af landet. 

Rejs ud, kom hjem igen, og sig mig så, om der var skønnere 
end i Odsherred! 

JAMES 



HEPBURN, Fjerde Jarl af Bothwell 

Af ALEXA SIM 



Opfattelsen af Jarlen af Bothwell har ændret sig med Tiden, Den skotske Historiker 
Robert Gore-Browne udgav for nogle Aar siden et stort Værk om »Lord Bothwell« og 
stillede ham i nyt Lys. Ran var ikke en Vorbryder, men en Mand, der var hurtig til 
en Beslutning, resolut til Handling, loyal i Tankegang og ude af Stand til Intriger. 
A T // har en skotsk journalist og Radioreporter. Al 6X4 Srm, ffl. »Det skønne Odsherred« 
skrevet om Jarlen af Bothwell som man i Dag nøgternt bedømmer ham i hans Hjem- 
land, hvor han langtfra er glemt. Billedet over disse Linier er en Forstørrelse af et Minia- 
ture-Portræt fra det skotske Nationalgalleri, gengivet i Robert Gore-Brownes Bog. 



an var saa afgjort Skotlands slette Mand. Det fortæller 
Historien os. Det sagde hans Fjender — og i Særde- 
leshed Englænderne. Og uden Tvivl er deres Dom over ham 
med Hensyn til hans Slcthcd rigtig. 

Men i disse fjærne, urolige Tider var praktisk talt enhver 
Repræsentant for Adel og anden Fornemhed i Skotland og 
England ogsaa en yderst slet Person — set fra et hvilket som 
helst Synspunkt. Men hvorfor skulde saa Jarlen af Bothwell 
i særlig Grad udsættes for Bagtalelse? Og hvorfor skulde hans 
Nederdrægtighed stadig afgive Stof til fanatiske Argumenter, 
som selv tre Aarhundreders Forløb ikke har været i Stand til 
at blege? 



Paa den Tid var Bestikkelse og Korruption, Brandstiftelse 
og Mord næsten altid Normen for det højere politiske Liv. 
Heller ikke Kirken stod meget tilbage hvad angaar Intriger 
og Fordærvelse — om den i det hele taget sakkede bagefter 
paa det Omraade — og dens Embedsmænds alt andet end 
kristelige Handlcmaade. Og dog er Bothwell stadig cause 
celebre . . . 

James, Jarlen af Bothwell' s daarlige Rygte stammer fra 
hans Fjenders Vidnesbyrd. Disse var mange, baade i hans eget 
Land Skotland og i det England, som han hadede saa efter- 
trykkeligt. Især vidnede visse engelske Adelsmænd om hans 
Slethed. Nu var ganske vist Skurkagtigheden i den Tids Eng- 

land muligvis knap saa raa og aabenlys som i den nordlige Del 
af Øen. Intriger, Giftattentater og bestilt Snigmord var ved 
at blive mere almindeligt end direkte Anvendelse af Baal og 
Sværd. Og den engelske Konge lagde ikke noget særligt Tegn 
paa Civilisation eller Finhed for Dagen, da han udstedte den 
grusomme Ordre til sine Tropper i Skotland om at »ødelægge 
alt med Ild og Sværd . . . plyndre, brænde og lægge i Ruiner 
. . . dræbe enhver Mand, Kvinde og Barn med Ild og Sværd 
uden Undtagelse, dersom der blev ydet Modstand . . . ikke^at 
forglemme at jævne Byen St. Andrew med jorden og ikke at 
lade Sten paa Sten tilbage af den . . . ikke at skaane noget 
levende Væsen . . .« 

Det er muligt, at den unge Bothwell fik sit Had til Eng- 
lænderne paa Grund af denne Ordre og dens frygtelige Følger. 
Han hadede dem givet, og han viste det gennem hele sit korte 
Liv. 

Man maa ogsaa huske paa, at England paa den Tid var 
Skotternes traditionelle Fjende, ligesom Frankrig var den tra- 
ditionelle Ven. Ligesom mange andre dannede Skotter følte 
Bothwell sig hjemme i Frankrig, hvorimod han aldrig følte 
gig hjemme i England. Det glemmes altfor ofte, at Jarlen af 
Bothwell var en Mand af stor Dannelse og Lærdom. Hans 
Bibliotek var et Særsyn for den Tid. Og Marie, Skotternes 
Dronning, var halvt fransk og en Kvinde med straalende 
Intelligens. 

Bothwell var tilmed skotsk Grænsebeboer. Og det betyder, 
at han besad alle sin Races traditionelle gode og daarlige Egen- 
skaber og i Tilgift hertil desuden det frejdige Grænseblod, 
som fandt Behag i pludselige Plyndringstogter og gammeldags 
Familiefejder; som vilde undgaa Blodsudgydelse, hvor det ikke 
behøvedes, men som paa den anden Side ikke var bange for at 
styrte sig ud i Kampen; som var trofast indtil Døden, men 
kun følte ringe Skrupler ved at rydde generende menneskelige 
Hindringer af Vejen. 

Jarlen af Bothwell var Protestant, muligvis fordi han havde 
overværet Martyriet af de Skotter, som var blevet brændt le- 
vende paa Baalet, fordi de kæmpede for deres Ret til Religions- 
frihed. — De Skotter var aldrig villige til at lade sig diktere, 
hvad de skulde tro ! Men Bothwell tolererede ogsaa de romersk- 
katolske af Loyalitet overfor sin romerskkatolske Dronning. 
Han udviste en Lemfældighed overfor den romerske Kirke, 
som skaffede ham hans protestantiske Trosfællers dybeste Mis- 
tillid samtidig med, at det ikke gavnede ham til den anden Side. 

I sin korte Magtperiode forordnede Bothwell virkelig fuld- 
kommen Frihed for begge Trosformer, hvorved navnlig de 



romerskkatolske brød ud i Raseri og Rædsel og opsendte from- 
me Bønner om, at »Gud dog vilde sende dem bedre Tidender 
end disse«. Og Reformatoren John Knox var, idet han tordnede 
Fordømmelse og evig Pine mod alle Pavens Tilhængere, ikke 
i Stand til at se noget Haab for en saadan »011ebrøds«-Prote- 
stantisme. 

Og saa er der de mange mørke Pletter paa Bothwell's Navn. 
Darnley's Mord? Havde han en Finger med i Spillet der? Og 
indvilligede Marie stiltiende? »Giftermaalet« med Marie efter 
hans lette Skilsmisse. Ingen Efterretning kan kaste Lys over 
disse og mange andre Gerninger. 

Men det Spørgsmaal er stadig ubesvaret: Hvorfor er Both- 
well altid i Omdømmet ned gennem Aarhundrederne forblevet 
en saa udpræget slet Mand? 

Andre Adelsmænd var Mordere og af den usleste Moral. 
Nogle solgte deres Ære til den højstbydende, hvad enten han 
var Englænder eller Franskmand. 

Jarlen af Bothwell forblev loyal mod sit Land og mod sin 
Dronning. Han tog ikke mod Bestikkelser af nogen — skønt 
han behøvede Penge. 

Andre kongelige Damer foruden Skotternes Marie Stuart 
havde Pletter paa deres fine Navne. Dronning Elizabeth af 
England, »den gode Dronning Bess«, har selv paadraget sig 
sin egen uudslettelige Plet paa sit Navn ved Henrettelsen af 
sin smukke og ulykkelige Kusine Marie af Skotland. Det skete 
ved en Ordre givet af Elizabeth og dikteret af hvem ved hvor 
stærkt Pres af kvindelig Skinsyge. 

Men ingen anden kongelig Dame giftede sig med en Mand 
som denne Bothwell. Og ingen af de mange andre slette Adels- 
mænd fra den Tid evnede nogensinde at naa op paa Højde med 
ham og at udstyre sin Slethed med Bothwell s Væsen og med 
hans fortryllende Charme. 

Han er paa en Gang Skurken og Helten i et Ridder- 
drama saavel paa Scenen som paa Tryk. Og hans Død i det 
skønne, venlige Danmark paa den anden Side Havet — en Død 
i sig selv saa langt fra Skønhed og Venlighed — fuldender 
Billedet med denne sidste, dramatisk gribende Afslutning. 

Kort sagt: »Han var en Mand, . . . man kan ellers tage 
ham for hvad man vil . . .« Og sagt i det gamle, udtryksfulde 
skotske Tungemaal var han en »bonnie fechter« — en vakker 
Slagsbroder. 

Lad ham træde saadan frem paa Mindernes Skueplads. Ma- 
lerisk, nederdrægtig, loyal, blodig — hvad man vil foretrække. 
Men blot aldrig nogensinde uinteressant. 

Urokses helet (el fra \% i Nationalmuseet* omtattamlimg* Foran Dyrti ligger <i<- J>e«h<*dtqedc mbhcn^ 



Af H. NILAUS JENSEN 



landt Nationalmuseets Oldtidsaf delings sjældneste Skalte 
indtager Uroksef andet fra Vig samme Særstilling, som 
Solvognen fra Trundholmen gør det indenfor Bronzealderaf- 
delingen. Det skyldes dog ikke selve Fundet af et af Oldtidens 
største og kraftigste Dyr, hvoraf Museet ejer adskillige Frag- 
menter; men dette specielle Fund afviger dels ved, at man her 
har et næsten fuldstændigt Skelet og dels ved, at det giver et 
fuldgyldigt Bevis paa, at hine fjerne Tiders Mennesker har 
givet sig af med at jage disse store Dyr trods de primitive 
Vaaben, de havde — i dette Tilfælde med Bue af Træ og med 
Flintflækker som Pilespidser. 

Uroksens Findested er i en lille Mose, der hører til Jyde- 
rup Bys Marker og ligger omtrent mellem Jyderup og Keld- 



strup i Vig Sogn. Mosen ejedes af Parcellist Jens Peter Jensen, 
og Fundet blev gjort under Tørvegravning i Sommeren 1905. 
At dette Mosefund iblandt saa mange andre kom til at faa saa 
stor Betydning for vor Viden om de Mennesker, der levede 
for 9 — 10.000 Aar siden, tjener i høj Grad Mosens Ejer til 
Ære, idet han, straks da Fundet var gjort, sørgede for, at der 
kom sagkyndige tilstede, saa Udgravningen blev gjort sabledes, 
at alle oplysende Detailler blev klarlagt. Ved Optagningen 
fandtes nemlig foruden Skelettet tillige tre smaa Flintflækker, 
der brugt som Pilespidser var blevet Dyrets Bane. For yderli- 
gere at forøge Værdien af dette Fund var der den store Ejen- 
dommelighed, at der i et af Oksens Ribben sad en lignende 
Flintflække fast. Denne Pilespids fra en Stenaldermands Bue 

var dog ikke blevet Aarsagen til Dyrets Død. Oksen havde 
levet ihvertfald et Par Aar efter denne første Efterstræbelse, 
idet det kan ses, at Ribbenet er vokset videre omkring Flint- 
flækken. Det var altsaa først anden Gang, da den unge kraf- 
tige Uroksetyr kom i Berøring med Mennesket, at den maatte 
bøde med Livet. 

Foruden at den kyndige Udgravning af Fundet bragte 
disse interessante Ting for Dagens Lys, blev det tillige mu- 
ligt at faa en god og sikker Bestemmelse af Fundets Alder, 
idet der blev taget et Snit ned gennem baade de over- og de un- 
derliggende Jordlag, hvorved man tillige fik et Overblik over 
de forskellige Tidsperioder i Mosens Historie. Sagt med faa og 
tørre Tal var Moselagenes Rækkefølge saaledes, at der øverst 
fandtes 75 — 90 cm stenblandet Muld, muligvis paaført inden- 
for de sidste 100 — 200 Aar for at gøre Mosen i Stand til 
Opdyrkning. Derefter fulgte c. 65 cm sort Tørv, hvori der 
var Rester af Stammer og Rødder af El og Eg, i den nederste 
Del tillige af Skovfyr. Derefter var der et 90 cm tykt Lag 
Svampetørp dannet af Tørvemos eller Hvidmos, hvori der var 
Rester af Kæruld og andre Højmoseplanter; her har altsaa 
ikke været aabent Vand, men kun sumpet Eng i denne Periode. 
Under dette Lag var et 65 cm tykt Lag brun Tørv eller Gytjc, 
der maa være dannet, medens Søen var en Rørsump, da der 
fandtes Rester af Tagrør og i den nederste Del af dette Lag 
ogsaa Rester af Aakande og andre Vandplanter, der vokser i 
aabent Vand. I dette Lag er Skovfyrren i Aftagende, medens 
Bævreasp og Birk bliver hyppigere. 

Det er paa Grænsen mellem dette og det nedenunder lig- 
gende 10 cm tykke Sandlag, at Urokseskelettet fandtes. Det er 
altsaa i Bævreaspperwden, at Uroksen har fundet Døden her. 
Under Sandlaget fandtes endnu et Lag med andre Planterester 
og nederst i dette Rester af de egentlige Polarplanter, det 
vil sige den samme Plantevækst, som endnu findes voksende 
i Polarregionen eller paa høje, delvis sneklædte Bjergtoppe. 

Vi har nu bladet lidt i Tidernes Bog, men ganske vist 
helt bagfra. Vil vi nu vende Billedet om, saa fortæller Mosen 
os om en hel Række Skifter i Stedets Klima og i Plante- og 
Dyreliv. 

Først kommer selve det nyskabte Land egentlig skudt op 
af Havet ved Isens Hjælp og endnu dækket af den Is, som 
fødte Landet. Saa ændres Klimaet, det bliver mildere, og Isen 
begynder at smelte, og hist og her begynder det første nøgne 
Land at komme frem som bare Pletter. Her kommer saa 
Fuglene som de første levende Væsner, og de fører med sig 
de første Plantefrø fra andre og lidt mildere Strøg. Frøet har 
haget sig fast i Fuglenes Fjer, eller de gør Rejsen inde i Fugle- 
maven, og de udsaas nu i den jomfruelige Jord, der gennem 
de næste Aartier eller Aarhundreder faar den første Plante- 
vækst. Ogsaa Vinden fører efterhaanden Frø med sig fra Sted 
til Sted. og i det stadig lidt mildere, men dog kølige og tørre 
Klima bliver Plantelivet rigere, ja, endog den første Begyn- 
delse til Skove kommer nu; det er Bævreaspen, der sammen 



med Birk og Pil danner smaa Skovkrat, der efterhaanden 
bliver næsten sammenhængende Skov. 

I denne Periode har Landet hævet sig som Følge af, at 
Isens Tyngde forsvinder, og vi er i den Periode, der kaldes 
Fastlandstiden. Det daværende Danmark var større end nu 
og var landfast baade med Sverige og Tyskland. Dette giver 
Muligheder for Indvandring — især sydfra — af baade 
Planter og Dyr, først vel de mindre Dyrearter, senere større 
og større, ja vel nok de største Dyrearter, der nogensinde har 
levet her i Landet. Til disse hører Uroksen og tillige Bjørn, 
Hjorteartcr endnu større end de nulevende, Vildsvin, Ulv 
og mange andre. I Sporet følger tilsidst den grummeste af 
dem alle, selve »Vildmanden«. Han sniger sig frem gennem 
det ukendte Land, bærende sine Vaaben i de lange, laadne 
Arme. Han sætter et af sine første Spor i det her omtalte 
Mosefund. 

Vi vil nu tage Fantasien lidt til Hjælp og prøve at se 
for os de skindklædte Stenaldermænd snigende sig paa Rov- 
dyrvis ind gennem Skovtykningen, lurende paa et Bytte. Maa- 
ske er der flere Mænd i Følge — eller er det maaske kun 
hans Kvinde, der bærer den tunge Stenkølle, medens Manden 
gaar foran — lavpandet og skarpøjet — bærende det nyere 
Vaaben: Træbuen og de flintspidsede Pile, dem der sender 
Dyret »den flyvende Død«. Nu standser de forsigtigt op, thi 
der i en lille Lysning staar en ung, prægtig Urokse, der 
betyder for dem baade Mad og Klæder. Det unge Dyr har 
endnu aldrig været ude for den træske og farlige Fjende, der 
kaldes Mennesket, den vejrer nok en ram og fremmed Lugt, 
men før den faar Tid til at se sig om, smælder noget haardt 
og skarpt mod dens Brystben, den farer forskrækket sammen 
og instinktmæssigt flygter den ind i det tætteste Krat. I den 
første Tid føler den sig underlig tilpas, thi i dens ene Ribben 
har Pilespidsen sat sig fast, den har dog kun skaaret sig ind 
gennem det tykke Skind, men Ribbenet har taget af og vær- 
net dens følsomme Lunger. Lidt efter lidt heles Saaret, og 
i det saarede Ribben prøver Naturen at bøde paa Skaden ved 
at lade det vokse ud omkring Flintflækken. 

Den Gang gik det altsaa nogenlunde godt, men et Par 
Aar efter er Dyret atter saa uheldigt at komme ud for det 
farlige Menneske, medens det intetanende græsser i Lysnin- 
gen. Atter faar Uroksen at føle det svidende Slag i Siden, 
og denne Gang gaar den skarpe Flintflække helt igennem 
og saarer dens Lunger; den føler en hæftig Smerte og styr- 
ter gennem Skoven ind i Tykningen, og det lykkes den at 
undgaa sin Forfølger. Den gemmer sig her. Men dens Kræf- 
ter svinder, og den føler en ulidelig Tørst, hvorfor den vakler 
hen til den lille Sø for at køle sit Feberblod og slukke den 
brændende Tørst. Der staar den vaklende og dødtræt. Med 
eet synker den om i Vandet, gaar til Bunds i det lille Lag Dynd, 
og lidt efter forsvinder de Ringe paa Vandet, som et Øjeblik 
forraadte det store Dramas Afslutning. For Manden, der tog 
dens Liv, blev den ikke til Føde og Klæder, men for os blev 

den til en Side i Historiens gamle Bog, og nu vil vi se, hvad 
der senere skete. 

Aarhundreder gaar, langsomt ændres baade Klimaet og 
Landet, den lille Sø gror mere og mere til, dens sure Vand 
virker præserverende paa Urokseskelettet, hvor Bløddelene 
ret hurtigt er forsvundet. Søen bliver nu til en Mose, medens 
Bævreaspen rundt om mere og mere fortrænges af Skovfyrren 
og ligesom i vore Dage maa nøjes med at finde en beskeden 
Plads i Skovrandene sammen med Hasselbuskcn, der var Skov- 
fyrrens Følgesvend. I denne de mørke Fyrreskoves Periode 
sænker Landet sig atter. Noget af det tidligere Land dækkes 
igen af Havet, medens Kysternes Konturer bliver stærkt ind- 
skaaret. Inde i disse mange Bugter og Vige i et endnu mildere 
Klima lever ca. 2000 Aar senere andre Mennesker. Deres 
Føde er mest de mange Østers og andre Skaldyr; det er ikke 
mere de omstrejfende Jægere, der baserede Tilværelsen paa 
Jagten paa Skovens Dyr, og som blev Uroksens Banemænd. 
Den lille Sø bliver nu en Højmose uden klart Vand, først 
omgivet af Fyrreskov, derefter Egeblandingsskoven, hvor- 
iblandt særligt Elletræerne breder sig ud over de sumpede 
Steder som her i denne lille Mose. Alle disse Faser i Søens 
og Skovens Liv kan man læse i de Lag, der dækkede dc gamle 
Knogler i ca. 10.000 Aar. Senere prøvede Menneskene helt 
at udslette Mosen ved at søge den gjort til Agerland; men da 
der blev fundet Tørv paa Stedet, kom Mosen og hvad den 



gemte dog atter en Gang frem i Dagens Lys, og vi fik et 
Glimt af Livet i Danmarks graa Oldtid, som vistnok er ene- 
staaende i Menneskenes Historie. Vor Oldtidsforskning maa 
derfor takke den Mand, der havde Tanke og Respekt for Old- 
tidens Tale, og som gjorde sit til, at vi kunde faa et saa fyl- 
destgørende Billede fra Historiens ældgamle Dage og se dens 
stumme Sprog tydet saa klart. 

Den, der skriver disse Linjer, har som Barn været med 
til at skære Tørv i en Mose nær ved Uroksens. Der fandtes 
en Dag i Aarene ved Aarhundredskiftet et prægtigt Gevir 
af Kronhjort, saa stort i Spændvidde mellem de yderste Tak- 
ker som en velvoksen Mands Højde. En anden Gang blev 
fundet et velbevaret Skildpaddeskjold, som i en Del Aar var 
i mit Eje, til det i 1908 blev afgivet til Landbohøjskolens Stu- 
diesamling. Der blev dog ikke ved disse og flere andre Fund 
gjort nogen særlige Anstrengelser for at faa dem frem i bedste 
Stand, ja, Finderne anede vel intet om den Ælde, de repræsen- 
terede og den historiske Værdi, de kunde rumme. Saadan er des- 
værre meget af vor Oldtidsarv gaaet tabt. Derfor skal ogsaa 
denne Artikel bl. a. have til Opgave at vække Forstaaelse og 
Interesse for de jordfundne Skatte fra Oldtid til Middelalder. 
Det er dem, der fortæller vort Lands Historie fra Tiden, før 
det skrevne Ord blev taget i Brug for godt 1000 Aar siden. 
Vi bør agte paa disse stumme, men dog saa talende Vidnesbyrd 
fra de gamle Dage. 



Før og nu - 




Stationsvejen i Faarevejle, fotograferet af S. Bay i 1899 og i 1949. 

Faa Egne i Landet er blevet fotograferet saa meget som Ods- 
herred. Det skyldes ikke blot den Kendsgerning, at der 
er ualmindelig mange og afvekslende Motiver at finde for en 
Fotograf, men ogsaa at Odsherred har haft sin specielle Foto- 
graf. Selv de bedste Beskrivelser maaler sig ikke med den Do- 
kumentation, der ligger i Fotografiet. Det har været en Rig- 
dom for Odsherred og for enhver, der har beskæftiget sig med 
Egnen, at dens Natur, dens gamle Bygninger og dens Kulturliv 
gennem Aarene er fæstnet paa de fotografiske Plader. 




Den, der søger Oplysning om Odsherred i Nationalmuseet, 
i Dansk Folkemindesamling, i Turistforeningen eller hvor som 
helst, vil bestandig støde paa Fotografier taget af S. Bay, Asnæs. 
Den nu 70-aarige Fotograf har været som en Institution. Det 

Landevejen ved Faarevcjlc 

fotograferet af s. Hny i ixm 

og ( nedenunder) i lH'iO. 



har saa ganske selvfølgeligt været ham, man henvendte sis til 
naar Odsherred sknlde illustreres. " 

Alierede S om lø-aang nedsatte Søren Bay-Hansen sig som 
hotograt . Odsherred. Han ru Søn af Lammefjordspioneren 
Hansen-Rusegaard o 8 en Birkedommcrdattcr fra Samsø Od det 
var Fotografering af Landskabet og det historiske, der særligt 
mteresserede ham. Paa m Motorcyklc fandt han frem til hver 
Krog i Odsherred. Hans K*rhghed til den smukke og særpræ. 
gale Landsdel lyser tid af de Billeder, han tog. Udsigten fra 
Toppen af Høve Stræde var forstaaeligt nok et af hans bedste 
Motiver. Mest holdt han af Udsigten, far der kom Bebyggelse. 
Et Laudskabs Skønhed vinder som Regel ikke ved Bebyggelse 
s.gcr Bay. Til Gengæld har han aflokket de gamle Gaarde og 



Huse i Odsherred alle deres Hemmeligheder. Nationalmuseet 
har en værdifuld Samling a f Bays Billeder paa dette Omraade 
Mange at Gaardene er nu forsvundet, men Fotografierne for- 
tæller om Gaardenes hele Indretning og Byggcmaade. 

Siden det første Odsherred-Hefte saa Lyset i 1929 — der 
var en Afbrydelse, før det genopstod som »Det skønne Ods- 
herred« - - har Fotograf Bay v æ rct en uudtømmelig Kilde at øse 
al Han har forstaaet det odsherredske Landskab og har evnet 
at faa dets Linier og dets Ynde til at leve ogsaa paa det foto- 
grafiske Papir. Og som Fotograf gennem et halvt Aarhundrede 
har han med sine Billeder været Odsherreds Historieskriver 
Blot et Par cnkelle Eksempler fra Fotograf Bays Arkiv viser,' 
hvorledes hans Billeder illustrerer Odsherred for og nu 





22 



Side 22 af 42 



MOMDNB 

OM 

HØJBY UNGDOMSFORENING 

Af FRODE GRIBSVAD 

— ~ = 



I årene omkring 1910 fandtes der ungdomsforeninger i flere 
sogne i Odsherred. Jeg ved ikke, om nogle af dem var op- 
rettet før Højby sogns, men selv om det skulle være tilfældet, 
har de i hvert fald ikke været forbillede for den. Min nære, nu 
desværre altfor tidligt afdøde ven, gårdmand Jakob P. Jakob- 
sen i Gudmindrup og jeg havde nogle år i forvejen været elever 
på Ubby efterskole ved Kalundborg. I sognet dér var der en 
ungdomsforening, som holdt sine møder på skolen, og det var 
denne, der nærmest stod som forbillede for os, da vi tog initia- 
tivet til dannelsen af foreningen i Højby sogn. I 1909, antage- 
lig først i maj måned, hvor jeg forøvrigt var stærkt optaget af 
i København at forberede mig til den forestående studenter- 
eksamen, foreslog jeg Jakob P. Jakobsen, at vi skulle forsøge- 
at få oprettet en ungdomsforening i Højby sogn. Ganske vist 
var der en sådan i forvejen, men det var en ren forlystelses- 
forening, der vistnok også førte en hensygnende tilværelse. Jakob 
svarede mig i et brev af 7. maj: »Ja, du har ret, vi trænger til 
en virkelig ungdomsforening; gid vi blot kunne fa oprettet 
en sådan.« Vi drøftede nu sagen i breve i den kommende tid, 
og Jakob foretog endog en rejse til København, for at vi mundt- 
ligt kunne tale sammen derom. Vi var enige om, at vi i stedet 
for at prøve på at reformere den bestående forening burde 
forsøge at få oprettet en ny, og det var os magtpåliggende, at 
vi fik rigtigt begyndt og fik dannet en god grundstamme, der 
kunne give tonen an. 

Da jeg kom hjem i ferien, samledes en aften hos os Ellen 
Margrethe Andersen (siden gilt med Jakob P. Jakobsen), Mar- 
grethe Madsen (nu gift med parcl. Hans Andersen, Keldstrup), 
Jakob P. Jakobsen og Peder Nielsen, nu gmd. i Stenstrup, for 
at tale om sagen, og vi blev enige om at holde nogle møder 
for at se, om der skulle være stemning for at få oprettet en 
forening. Der blev da udsendt indbydelser til en del unge til 
et møde den 22. juli i Stenstrup gi. friskole. Der mødte ca. 30. 
Jeg læste »Genboerne«; der blev drukket kaffe og sunget nogle- 
sange. Der var stemning for at fortsætte med møderne. Min 
fader, fhv. friskolelærer Anders Jørgen Pedersen, fortalte en 
aften om Christen Kold, og forstander Nylev, Ubby efterskole, 
talte ved et møde, der blev holdt i forsamlingshuset, om det 
nationale og folkelige røre i første halvdel af forrige århun- 
drede. Man blev nu enige om at oprette en ungdomsforening, 
man valgte et udvalg til at udarbejde forslag til vedtægter, og 
ved et mode den 9. september i Stenstrup gi. friskole blev 
foreningen stiftet. Alle 31, der var mødt, indmeldte sig i for- 
eningen. 

Da der i forvejen fandtes en ungdomsforening i sognet, 
gav man foreningen navnet »Folkelig ungdomsforening i 
Højby sogn«, forøvrigt et godt navn, der skulle fastslå, at det 



var det fælles folkelige, der var grundlaget for foreningen, 
og ikke noget ensidigt partimæssigt, hverken i politisk eller 
anden henseende. Siden har man imidlertid ændret navnet til 
»Højby ungdomsforening«. 

»Foreningens formål er«, hedder det i vedtægternes første 
paragraf, »at hjælpe ungdommen her på egnen med at leve 
et opvakt og sundt ungdomsliv, og dette søger man at gøre 
ved at samle de unge om sang og foredrag, diskussion og op- 
læsning, om leg og tale, ved afholdelse af sammenkomster og 
ved udflugter til smukke og minderige steder.« Dette formål 
har man, såvidt vides, hævdet gennem de 40 år, der er gået 
siden foreningens stiftelse. For at undgå, at foreningen Skulle 
komme på afveje, blev det i et pat paragraffer, der aldrig måtte 
forandres, fastslået, at der ved sammenkomsterne ikke måtte 
spilles kort eller nydes spiritus, og at foreningen ikke offent- 
ligt måtte lade afholde bal, dilettantkomedie, basar el. lign. 
Det bestemtes, at kun ugifte kunne optages som medlemmer. 
Medlemmer, der blev gift, kunne dog blive stående i fore- 
ningen, men kun ugifte medlemmer kunne indvælges i besty- 
relsen. Grunden til denne bestemmelse var, at man ville sikre 
de unge ledelsen af foreningen. 

Til foreningens første formand valgtes Ole P. Olsen, Gud- 
mindrup. Man kunne måske mene, at Jakob P. Jakobsen og 
jeg, der havde taget initiativet til foreningens dannelse, havde 
en vis forpligtelse til også at tage del i foreningens ledelse, 
men vi rejste begge på højskole den følgende vinter. 

De indledende møder var holdt hjemme i den gi. friskole, 
her blev foreningen stiftet, og her blev også de første 2 møder, 
efter at foreningen var stiftet, holdt. Alle de første bestyrelses- 
medlemmer og de allerfleste af dem, der hidtil var mødt, var 
min faders gamle elever. Men medlemstallet voksede nu, så 
at pladsen hjemme blev for knap, hvorfor man måtte henlægge 
møderne til forsamlingshuset i Stenstrup. Ved de følgende mø- 
der talte pastor Herskind, Lumsås, og friskolelærer Godsk, 
Gudmindrup, og et par af foreningens medlemmer indledede 
diskussioner om »ungdom og afhold« og om »tyendeforhol- 
dene«. Den 30. december holdt foreningen sin jule- og nyt- 
årsfest. Dette blev i hvert fald i en årrække en fast dato for 
denne fest, og sikkert vil mange af foreningens medlemmer 
tænke tilbage på disse fester med glæde. Medlemstallet var 
inden nytår vokset til 64. 

— Jakob P. Jakobsen og jeg var vinteren 1909 — 10 elever 
på Grundtvigs højskole i Lyngby. Der var en del elever fra 
Sønderjylland. Især med nogle fra Als drøftede vi sønderjydske 
forhold, bl. a. også den alsiske ungdomsbevægelse, der da var 
i sin opblomstring, og vi udkastede planer om besøg af alsiske 
unge til ungdomsforeningen i Højby sogn. Ved julefesten i 



23 



Side 23 af 42 



december 1910 omtalte jeg tanken. Siden skrev jeg et langt, 
vel langt og måske også noget højstemt — man var jo ung 
dengang — brev, hvori jeg slog til lyd for virkeliggørelsen 
af tanken. Det blev læst op ved et møde den 26. januar 1911. 
Ved det næste møde besluttede man at prøve på at iværksætte 
tanken og nedsatte et udvalg til at arbejde derfor, bestående af 
Jakob P. Jakobsen, der nu var formand for foreningen, Ellen 
Margrethe Andersen, Inger Christiansen, Højby, Johan Ekberg, 
Højby, og Lars Jensen, Nybjcrg, der blev formand for udvalget, 
medens jeg, der var i København, skulle foretage henvendelsen 
til sønderjyderne. Jeg skrev til mine venner på AIs, der imid- 
lertid havde en del betænkeligheder. Jeg henvendte mig da 
til Andreas Grau, der dengang boede i Nordborg. Han gik 
straks ind på planen, kun mente han, at det skulle være unge 
andetsteds fra end fra Als. Der vaktes nu stærk stemning i 
Højby sogn for besøget. Da fik pludselig Andr. Grau betænke- 
ligheder. Da jeg meddelte Jakob P. Jakobsen dette, svarede 
han mig: »Vi må have fat i nogle sønderjyder. Folk er »oppe« 
for tanken.« — Jeg skrev igen til Andr. Grau, og siden på som- 
meren besøgte jeg ham i Nordborg. Han erklærede nu, at pla- 
nen måtte ikke gå i stykker, men den 20. juni meddelte han 
mig, at den kunne ikke gennemføres. Hele sagen syntes nu at 
ramle sammen, men da lykkedes det provst Christiansens gen- 
nem forbindelser i sønderjydskc frimenighedskredse at få be- 
søget i stand. Der kom ca. 150 sønderjyder, ikke udelukkende 
unge, og fra andre egne, end vi oprindelig havde tænkt. Om 
aftenen ankomstdagen var der en sammenkomst i Stenstrup 
forsamlingshus ved kaffeborde med taler og sang, dagen efter 
køretur til Odden kirkegård og folkemøde i præstegårdshaven 
og den følgende dag et stort møde i Grønneliavehus med taler 
af pastor Thorvald Knudsen, der var hjemme fra Amerika, 
pastor N. A. Jensen og sønderjyden Hans Rolskov. Mødet 
var besøgt af ca. 2000 og er vel det største møde, der er af- 
holdt i Grønnehave. Afrejsedagen samledes sønderjyderne og 
deres værter i provstens have i Højby, hvor der blev holdt 
en række korte taler. På hjemrejsen besøgtes Vallekilde høj- 
skole, og adskillige fra Højby sogn fulgte med derud. Be- 
søget, der var begunstiget af strålende sommervejr, var meget 
vellykket, og det fik vist også betydning for foreningen, at 
man havde magtet at gennemføre det, og dens eksistens blev 
vel også slået bedre fast i folks bevidsthed. 

Den følgende tid bragte dog forskellige brydninger inden- 
for foreningen, bl. a. om, hvorvidt møderne skulle holdes 
skiftevis i Stenstrup og Højby forsamlingshus, men der var 
stort flertal for at blive i Stenstrup. Man forsøgte også at 
lave en »avis«, der blev læst op ved møderne, men forsøget 
måtte opgives. 

— I 1915 efter min faders død kom jeg hjem nogle år, 
og et par år var jeg da formand for foreningen. Den havde 
i de år, såvidt jeg husker, ca. 150 medlemmer. Kort tid efter, 
at jeg var tiltrådt som formand, havde vi skuespiller Texiere 
til at læse H. C. Andersens eventyr for fuldt hus. Som fore- 
dragsholdere havde vi bl. a. nogle af mine venner fra den 
grundtvigske »Studenterkredsen« i København, f. eks. nuvæ- 
rende højskoleforstander Hans Lund, Rødding, pastor Niels 
Petersen, Ølgod, og provst Sparsø, Søllerød. Vi forsøgte at få 
mere plan over foredragene, bl. a. ved foredragsrækker, således 
en vinter, hvor nuværende biskop Rosendal talte om Johannes 
Jørgensen, højskolelærer Anders Vedel om Jeppe Aakjær og 
højskoleforstander Ejner Munk, Høng, om Jakob Knudsen og 
Johs. V. Jensen. Forud samledes adskillige af medlemmerne i 
hjemmene og læste nogle af disse forfatteres bøger, som fore- 
dragsholderne havde opgivet. Ejner Munk, der i de år var en 



nv Ppig g æst 1 foreningen, holdt en foredragsrække om den 
åndelige udvikling i Danmark efter 1864. Et udslag af vort 
arbejde for at bringe mere plan ind i arbejdet var også den 
såkaldte »høj skoleuge«, hvor en taler flere aftener i træk gen- 
nemgik et emne, således holdt højskoleforstander Monrad, 
Ryslinge, et kursus i samfundslære, og også daværende høj- 
skolelærer Rosenkjær, Askov, ledede en sådan »højskoleugc«. 
Det lykkedes også i forbindelse med sognebiblioteket at få star- 
tet 2 læsekredse iblandt medlemmerne, en med noget tungere, 
en med noget lettere litteratur. 

Om sommeren holdtes der adskillige sammenkomster og 
møder i det frie. Jeg husker således et Sankt Hans-blus i Klint, 
et grundlovsmøde i Lumsås og et sommermøde på Syvhøje i 
Nygård. Ved det sidste var der planer om at opføre et folke- 
visemotiv, men en prøve nogle aftener i forvejen faldt ikke 
så tilfredsstillende ud, at vi turde vove forsøget. Den årlige 
julefest med tableauer o. lign. var såre vellykket. Hos de ældre 
fandt vi gennemgående megen velvilje, således blev flere møder 
holdt i hjemmene, dog fandt vi, at forsamlingshusets davæ- 
rende bestyrelse kunne have vist os noget mere forståelse. Med 
glæde mindes jeg, hvorledes ofte nogle, når møderne var forbi, 
fulgte med hjem, hvor vi ved en kop kaffe drøftede aftenens 
forløb. 

Et spørgsmål trængte sig på, nemlig om foreningen skulle 
slutte sig til De danske Ungdomsforeninger. Af to grunde var 
vi imod dette. Bestemmelsen om en vågen dansk, kristen ung- 
dorn fandt vi i for høj grad stillede krav om bevidst kristendom, 
og dernæst frygtede vi, at det organisatoriske skulle blive for 
stærkt. Derimod var ungdomsforeningen gået i samarbejde med 
andre ungdomsforeninger i Odsherred med samme formål. En 
eller to gange om året kom bestyrelserne sammen og aflagde 
beretning om arbejdet i foreningerne. Endvidere havde vi ad- 
skillige fællesforetagender; et fælles sommermøde i Høve skov, 
undertiden fællesudflugter, en oplæsning i Nykøbing af skue- 
spiller Nic. Neiiendam, der læste Olaf Hansens skuespil »I 
Rungsted kro«, og nogle fællesmøder i Vig, bl. a. en fore- 
dragsrække om tidens spørgsmål. Folketingsmand, dr. A. Fraen- 
kel holdt en vinter 3 national-økonomiske foredrag i Vig. Det 
blev et forrygende vejr, så der var ikke mange deltagere, men 
vi havde det meget fornøjeligt, ikke mindst den sidste dag, da 
dr. Fraenkel inviterede alle deltagerne til kaffe på kroen. 

To år deltog de odsherredske ungdomsforeninger i et møde 
ved nytårstid sammen med de vestsjællandske og de nordvest- 
sjællandske ungdomsforeninger, det ene på Høng højskole, det 
andet på Vallekilde, vellykkede møder, ikke mindst det i Valle- 
kilde. Et spørgsmål, der var begyndt at blive brændende for 
mig, diskuteredes bl. a. i Vallekilde. Det var vanskeligheden ved 
i ungdomsforeningerne at skulle byde noget, der kunne op- 
tage unge i så forskellige aldre som fra 14 til henimod 30 år. 
Jeg husker, at daværende formand for de vestsjællandske ung- 
domsforeninger, siden indenrigsminister Arnth jensen, erklæ- 
rede, at han ikke så noget problem heri, medens Thorvald 
Laursen forstod det. Vi forsøgte at lave en særlig yngste afde- 
ling. Det mislykkedes. 

Da vi begyndte foreningen, sagde pastor Herskind, der 
nogle år i forvejen havde holdt nogle ungdomsmøder i Lumsås 
skole, men var holdt op dermed, til mig, at nu kunne jeg 
jo se, om det ville lykkes, som ikke var lykkedes for ham. 
Hvorfor lykkedes det da for ungdomsforeningen, så at den 
har kunnet bestå i 40 år? Jeg tror, at grunden er den, at det 
blev de unge selv, der skulle lede foreningen og tage ansvaret 
for den. 

Af HANS HEDTOFT 

ct var rent tilfældigt, at jeg med min familie i år kom 
til at holde sommerferie i Odsherred. Men det bliver 
forhåbentlig ikke sidste gang. Jeg fik af en af mine Holbæk- 
bekendte at vide, at der var ct sommerhus til leje i Rørvig, og 
det tog vi. 

Då vi først havde ser, hvor dejligt der var, gjorde jeg, hvad 
jeg kunne for at få min ferie forlænget. Desværre forgæves, 
men de 18 døgn, det for mit vedkommende blev til, var både 
en berigelse og en virkelig rekreation. 

Huset lå inde i Klitborg plantage. Det var en fuldkommen 
eventyrverden at komme ind til. Fyrretræer, birketræer og lyng 
rundt omkring os og ikke en nabo at se, selv om der ikke cr 
langt mellem husene. Om morgenen kom mælkemanden kø- 
rende ad den lille lyngvej og satte vore mælkeflasker, og vi så 
også cn gartnervogn — ellers intet. Ingen møder, ingen men- 
nesker, ingen telefoner ... en natur, der omtrent var Norge, 
Sverige og Danmark samlet på et sted og en lyksalig fred og 
stilhed, som jeg ikke mindes fra noget andet sted, jeg har 
været . . . Hvilket jordisk paradis! 

Selvfølgelig havde børnene og jeg cyklerne med, så vi nemt 
kunne komme ind til Nykøbing og Rørvig by og handle. Vi 
brugte dem også til ture rundt om i Odsherred. Vi ville se mest 
muligt. Vi kendte ikke noget til Odsherred i forvejen, men 
læste om aftenen højt af beskrivelser om egnen. Det var på 
en af disse cykleture, vi købte iskager hos cn gæv kone, der — 
da vi var kørt — af en københavnsk journalist fik at vide, 
hvem vi var. (Min lille pige forrest på cyklen med solbriller og 
næsten ingenting, og jeg i shorts og træsko, som efter min er- 
faring er det ideelle strandfodtøj !) Konen gav sin medmen- 
neskelighed ord i replikken: 

Næ, sie, var det værkli ham Hiædtojt, statsmænæsteren ? 
Har han da osse nødig å kør på søkkel? 

Journalisten skal kammeratlig og undskyldende have svaret: 
Ja, men statsministeren sagde mig også, »at han gør det kun for 
sjov !« 




Statsminister Hans Hedtoft .sammen med datteren Karin fotograferet 

ntnior asfaltballet t Nykøbing. 



Og to fester tog vi naturligvis med, nemlig asfaltballet i 
Nykøbing og landliggcrfodboldkampen i Rørvig. 

Hvad enten vi opholdt os i Rørvig eller var på tur, så kom 
jeg til at holde mere og mere af denne dejlige landsdel. Jeg 
forstår nu bedre, hvorfor alle de, der har tilknytning til Ods- 
herred, sværger til denne egn. Jeg tilstår gerne, at jeg blev fan- 
get ind af Odsherred — af naturen, af freden, af plantagens 

fyrretræer og birketræer, af lyngen omkring det lille hus og 
hvor man end kom i Rørvig, og af alle de vidunderlige udsig- 
ter trindt-om. 

Jeg forstår godt, at de første københavnere, der kom til 
Odsherred, har været enige om ikke at snakke for meget om 
det til andre. Men jeg cr — og er bl. a. iflg. mit partiprogram 
forpligtet til at være — imod alle privilegier og hvisker derfor 
lønligt til alle skønhedstørstende og stilhedsøgende landsmænd 
og do.-inder: Tag til Odsherred, det skønne Odsherred, der er 
godt at være! 

RØRVIGS DIGTER 

Qicn Jiojfmann in memoriam 
Af TAGE CHRISTIANSEN 



Den, der vil soge at finde en »Odsherreds Dieter«, vil forst og frem- 
mest standse ved den nyligt afdode Kai Hoffmanns Navn. Han 
er Rurvigs Digter. Ingen anden har givet Odsherred en smukkere Plads 
i Poesien. Kysten og Havet er saa væsentlige Dele af Odsherred, at Kai 
Hoffmanns mange Vers om Rorvigs Land og Hav vil blive staaende som 
en evigt gyldig Hyldest. 

Kai Hoffmann skrev aldrig for de mange og blev heller ikke kendt 
;it de mange. Han var Officersson og Embedsmand og i sin Digtning er 

han ikke uden Grund blevet betegnet som Aandsaristokrat. Der klinger 

skan Musik ud fra hans Drommeverden og fra hans ensomme Vandre- 

ture. I Sommerhuset i Rorvig var lian den frie Mand. Han gav os i sine 

Vers Del i sin Verden af Skønhed "g Tanker, dens Afspejlinger af 

Evigheden og af alle Overgange indtil det helt nærværende. En lang 
Række Digtsamlinger efterlod han sig. Mest kendt er »Den danske Sang 
er en ung blond Pige«. Ogsaa i den horer vi, at »Blæsten suser sin vilde 
Vise, og Stranden droner sit Hojtidskvad — «. 

Men mange er de Digte, især fra samme Samling, »Danmarks Rige«, 
der udtrykkeligt er fra Rorvig. 

>Saa surglost ir der intet 

f&m R<» rig og Jens Kys/«. 



Lod s oldermand ens F.t m e ! 
Vi i er fra Btfttcm Stam 
et snart forsvundet Danmark, 
dur aabuer os sin Favn, 
At lande her og finde 
paa devne grønne Strand 

et Sted hinsides Tiden. 

ror Barndoms tabte Land. 



Der ligger gamle Gaarde, 
forunderligt gemt bort, 
Mænd boder Garn, og Dagen 
er blaa og altfor kort 



' de, 



By, bi or Sonircn 



blev Færdsel, Farver, Fest 
den blanke Solskinsmaaned , 
da Koberihain er Gæst. 



En Sang om Skranters Grønhed, 

om Blomster, Brombærkrat, 

om Badets Lykke. Revlen. 

det store Kattegat, 

en Sang om disse Kyster, 

velsignede af Vind 

og Sol og evig Skiften, 

er altid i vort Sind. 

1 Digtsamlingen »Den vide Verden« fra 1921 horer man om Ind- 
vielsen af Sommerhuset: 

Ali// Hytte stod færdig, 

/eg stævned til Fest — 
en Fygen af Sand, 

en forrygende Blæst, 
et Skum hav derude 

bag Klittag og Klit — 
og inde en Pejs 

og en kold Akvavit. 



I Digtet »Nordstrand« faar vi 
bjerg, Sjællands Odde o.s.v. Her 

Hesselo etsteds derude 
er den mi le fjerne 0. 
aldrig gæstet, sjælden synlig 
bag den blaa forblæste So. 
Alen naar Solen gaar i Han/, 
er den Ledestjernen, Blinket: 
i det mørke og det kolde 
Trøstens Bud og Vennevinket. 



hele Kysten: Havet, Isefjord, Klinte- 
gengives to vers: 

Her, hvor Maageflokken skriger 
og hvor Svaleparret bor, 
her. hvor Klittag staar og diaer 
langs e/i stenet Strand i Nord, 
h v 0 r er Dagene saa blanke, 
saa bestandig ny og skønne: 
kruset Hav og lange Kyster, 
høst li g gyldne, sommer grønne . . . 



Pra Digtsamlingen »Det gronne Land« er Digtet »I Klitten«: 

Kun cn rød og enkel Rose, 

op mod Husets Væg i Ost, 

og et Bord, en Bænk, en Flagstang 

er min Haie paa den Kyst, 

hvor jeg Dag og Nat bestandig 

horer Bølgeslagel slaa. 

Og;aa i den lille Prosa-Bog »Solskinskyster« fra 1926 moder man 

Gang paa Gang Rorvig: 

»Parcellistens Kone i Nørrevang vilde langt hellere tære Sporvogns- 
konduktorens Frue i Hovedstaden. Hun havde for meget at bestille, hun 
kedede iig. Alen Gaardeieren. som jeg fik en Passiai med i Læ af hans 

KomsLih, tilde ligesaa gerne i Ftengsel som bo i København . Og ham 

tog jeg mig til Indtægt, Thi jeg havde gaaet og tænkt ved mig selv ug 

tienkl det om igen — : hvorfor hun bo her en Sommermaaned, lovorfor 

ikke bo her hele Aaret'f Her er Agerland, Grøftekanter langs Sten- 
gærder med en Overflødighed uf forskelligartede Bloms/er. Her er Lyng- 
hede, Plantager. Her er den vældige Strandeng, Klitterne, havet. Intet 
er saa kraftigt, saa friskt, saa l'/vsfrodigt som de magre Jorders Vege- 
tation. Der vokser paa min Grund ved det hlaa Hav en gul Blomst, 
Høst-Borst hedder den, der er Tusinder af den / det hvide Sand, mellem 
det fattige Græs — hvor er den smuk, hvor føler jeg mig knyttet til 
den. Og denne Strand, derfra og dertil, det er m i n Strand. — — 

Ogsaa Nykøbing moder man — i »Vinter ved Kattegat«; der ind- 
ledes saaledes: 

»Nykøbing S. er en lille ft edelig By. men ingenlunde en død. fra mit 
Vindu i Hotellet ser jeg over paa Provinsens lave Huse. under den blaa 
Himmel, del er Alorgeu. en Vogn fra Landet kører forbi, der gaar Bom 
paa Fortovet, Gaden let er. En halv Time senere er jeg paa Vej gennem 
Byen. Om Sommeren, om Sommeren, saa er her et stegende Solskin, saa 
er Markiser og Solsejl spænd/ ud fora/t de store Butikker, hvor Villa- 
beboer ue fra Kysten gaar rundt og går hidkøb. 

Og fra samme Bog et lille Brudstykke fra »Mod Sommer«: 

»Det er varmt, diset, næsten stille. Nu og da. mens jeg korer. cr der 
mellem Bakkerne et Udsyn over Fjorden, jeg naar Fjorden. Fiskerbyen, 
hvor de brune Garn paa Broens Rækværk lugter af frisk Tjære, jeg 
sidder paa Motorskibet, paa Feltstolen bag Skorstenen, i herlig Stank 
fra den larmende Mashine, 

Det er kun et lille Skib. med en bitte Skorsten, men det er 
Skibet, jeg sidder paa Læpladsen. Dannebrog vajer / Agterstavnen. 
Solen kommer frem. 

Paa den anden Kyst staar de store Træer i lysegult Udspring, lige 
ved den blaa Strand. Oppe i Landet, paa en af Markerne, gaar en Åland 
og pløjer, en Flok Ha/temaager er skrigende i Plovfuren lige bag ham. 
Luften ude i Horisonten er røgblaa. Den hvide Vej gaar mellem to gule 
Bræmmer. Grøfternes Fandens Mælkebøtter. Her oppe fra ser jeg ud 
over Fjord og Kyster. Lærkerne kvidrer over Maskerne. Vinden synger 
i Telejontraadene. Synger den saadau noget andet Sted i Verden?« 

I Digtet »Aftnerne ved Havet vil vi aldrig kunne glemme«, skriver 
Kai Hoffmann om Strandens Kog og Bolgerne i Stormlob fra Nordvest, 
Pngsoens Maanestribe, Vibens skræmte Stemme, Suset over Sletten af 
den frydefulde Blæst., og han slutter med om Blæsten at sige: 

Det var sval og stridbar Glæde, der styrted os i Aløde, 
der svøbte sig omkring os og varmed vore Sind, 
hvisked os i Oret, at naar v i engang er døde, 
skal dette Havland suse i Høst og Alaaueskin . . . 

Videnskabernes Selskabs korl 1777. 



Geodætisk Instiluis kort 103U 



Aul. repr. 



- et nyt stykke "Danmark 



Af K. M. ERIKSEN 



"\ 7* ed en ministeriel bekendtgørelse af 6. august 19-19 er 
»Ko revlen« på Odsherreds vestkyst ved Sejerøbugten offi- 
cielt blevet indlemmet i Det danske Rige. Korevlen er, som det 
ses af kortet fra 1934, i tidens løb blevet udformet til en odde, 
der udgår fra et punkt på kysten ud for Gudmindrup Lyng, 
tre små øer syd for odden og en mindre odde, der fra Vig 
Lyng peger mod nord. På Videnskabernes Selskabs kort fra 
1777 ses hverken odde eller øer. — 

På hvilket tidspunkt mellem 1777 og 1934 er denne ejen- 



dommelige kystformation opstået? - Nogen oplysning om 
dette spørgsmål får man ved at studere Geodætisk Instituts 
målebordsblade over det pågældende område. Kystlinien fore- 
ligger på disse kortlagt på basis af opmålinger i 1895, 1911 og 
1934. 

På kortet fra 1895 ses en lille krumoddc omtrent på det 
sted, hvor den nuværende odde har sin rod. Den voksede 
med sin spids krummet ind mod den daværende kyst, og inden 
mange år var den vokset sammen med kysten. Den lille bugt 

Koreulens VCitlkyst, tiuor havel stadig aflejrer sand. 



Vegetationen på Koreulens østside — ind mod land. 



inden for odden, lagunen, blev derved til en strandsø, der siden 
cr blevet til land ved tilgroning med rørsump og deraf føl- 
gende tørvedannelse. Dette kunne kaldes et første mislykket 
forsøg på al danne en større og mere stabil odde. — 

På kortet 1911 ses tiet, at forsøget nu er lykkedes; der er 
dannet en odde på 600 meters længde, men øerne er endnu 
ikke synlige. Ældre, stedkendte mennesker fortæller, at man 
så det første spor af den nye odde efter »julestormen« 1902. 
Den voldsomme storm, der hærgede vore skove og strande, 
betød her indledningen til en landdannelse af blivende karak- 
ter. Julestormen i sig selv cr ikke årsag til odde- og revlcdan- 
nolsen, Aen var kommet før eller senere også uden den vold- 
somme begivenhed, men stormen var indledningen til sidste 
kapitel af en langvarig udvikling af kystforholdene. — 

Hvor land og åbent hav mødes, vil der, hvis landet består 
af løse jordarter, ske følgende; Nogle steder vil havet ned- 
bryde land, fjerne materiale, og dette materiale vil af bølge- 
slagel transporteres langs kysten — indtil det finder et sted, 
som cr gunstigt for aflejring. Slutresultatet vil da blive en 
retliniet kystlinie, som vi har den på flere strækninger af den 
jyske vestkyst. 

Kortet fra 1777 viser os, at Korevlens placering allerede var 
forudbestemt gennem den tids kystlinieforløb. Strækningen 
umiddelbart syd for det lille fremspring på kysten ud for 
Gudmindrup Lyng (ud for »D« i »Draxholms Amt«) cr 
gunstig for revledannelse. Store mængder sand er på vandring 
langs Sjællands Oddes sydkyst og videre mod syd, drevet frem 



af bølgerne, som skyller mod kysten fra vest og nordvest. Kysl- 
f remspringet giver »læ« for bølgeslagsvirkningen, og der vil 
syd for det være en tendens til revledannelse. Af billedet fra 
oddens vestside får man et begreb om de store sandmængder, 

der er pa vandring; store strækninger ligger her tørre ved lav- 
vande. — En kraftig storm som julestormen kunne forårsage 
aflejringen af en strandvold af store dimensioner. Ved lavvande 
førtes efterhånden sandet fra dens vestside af vinden op på 
revlens ryg, plantevækst indfandt sig, og odden blev rigtigt 
land. — I læ af odden kunne der nu i det rolige vand ved 
dens østkyst dannes strandeng og rørsump. På billedet fra od- 
dens østside ser man den skarpe grænse mellem klitvegetationen 
og strandengen. — 

1 forlængelse af odden dannedes forst sandrevler, siden 
strandvolde og øer med lignende natur på vest- og østsiden 
som odden. I perioden efter 1934 er odden vokset mod syd 
og vokset sammen med den nordligste af øerne; de to syd- 
ligste øer er praktisk talt vokset sammen med den sydlige 
odde, således at der nu kun er ét indløb til lagunen indenfor. 

Ved den ministerielle bekendtgøreise i år har de juridiske 
problemer, der knytter sig til dette nye stykke Danmark fundet 
deres endelige løsning, og ejendomsforhold og sognctilhørs- 
forhold er klarlagt. — Den geografiske udviklings slutresultat 
kan skimtes: Sandsynligvis vil lagunen efterhånden vokse til 
med rørsump, og hele området ud til oddernes og øernes vest- 
kyst vil blive fast land; men hvor lang tid det vil tage, vil 
det være vanskeligt at forudsige. — 

Fantasi af L. AASKLINT 



r \ vj aarnattens blege Stjernevrimmel lyser over Vejrhøjs tætte 
\J Hybenkrat, Mosekonen brygger, og Sankt Hansnattens 
blide Vætter driver deres koglende Spil. 

Røgen fra de udbrændte Baal hænger endnu hist og her 
over Markerne som lange, lyse Skyer, og den hvide Em fra 
Mosekonens Bryg ligger blødt og tæt over Bys-Mose og om 
de krogede Birke i V agterkrattet, og her nedenfor stiger den 
i sælsomme Hvirvler over Myrekarets mørke Dyb. Ind under 
Bladehanget paa Bryde bjergs Bakkeknude bølger disse lette 
Mosedampe, og i Sommernattens Dunkelhed tager de sig ud 
som hvide, svævende Skikkelser, der faar En til at tænke paa 
Elverpigernes lokkende Dans. Paa Draget østen for Myrekæret 
toner Uglebakkens mørke Kuppel svagt frem foran Kolaas- 
skovens dunkle Bryn. Her fra Uglebakkens Krat høres i tavse 
Nætter Uglens hæse Skrig. Sært og sælsomt lyder det, som om 
den vilde tolke, at noget dystert er gemt under Krattet her. Ja, 
men Højen har jo ogsaa et andet Navn — Rytterhøjen! 

Der fortælles, at her er nogle af Svenskekongens Rytterfolk 
begravet. Er der noget om dette, maa det vel være Folk, som er 
faldet, da Svensken 1658 rendte Storm mod Fæstningen 



Dragsholm. Bag Skoven lyder iltre Hundeglam, og Ekkoet 
glammer igen mellem Bøgenes tunge Stammer. — Oldtidens 
Jægere! Ja, saaledes hørtes det vel ogsaa dengang, naar de 
med Bue og Pil og fulgt af deres halsende Hunde forfulgte 
det anskudte Vildt over Stok og Sten gennem de vildsomme 
Krat paa Dragets Skrænter. 



Længe før Dagen brød frem, ja endnu før Morgenrødens 
første svage Lys bredte sig over Land og Fjord, var der Travl- 
hed og Tummel mellem Husene indenfor Bopladsens brede 
Volde. Stærke og stolte Vikinger løb hid og did og hidsede de 
sølle Trælle til det yderste, for at alt Arbejde kunde være til- 
ende og alle Ting paa Plads, før Dagen brød frem. Højtids- 
dagen med den store Sørgefest. Dagen, der var berammet til 
den store Høvdings Baalfærd. 

For faa Dage siden havde den gamle Høvding ladet sine 
Sønner, sine gode Venner og sine tapre Krigere kalde sammen 
i sit Sengekammer. Her havde han sagt dem, at nu var Tiden 
kommen for hans sidste store Rejse. De store Togter til frem- 
mede Lande, hvor der var Guld og Ære at vinde, kom han 

aldrig mere med paa. Nu var hans Tid ikke længere. Han 
talte længe med dem, gav dem Raad og Vink for kommende 
Tiders Togter og nævnte ogsaa den Mand, han mente, de burde 
vælge som Høvding efter ham. Derefter talte han en Stund 
med sine Sønner, bad dem stedse kæmpe som tapre Vikinger 
og stadig værne om Slægtens Ære og øge dens Skatte. Saa 
fulgte hans sidste Ønske, der tilkendegav hvor og hvorledes 
hans Aske skulde højsættes. 

Hist paa Solaasens 

yderste Drag, 

mellem Skove 

og højt over Fjord og Hav, 

skal I værne min Aske, 

urnegemt grav .sut, 

og tue min lloj, 

hvor Solfaldets Guld 

spreder Lys om min Grav. 

- Nu staar den store Skare af Kvinder og Krigere 

foran Høvdingens Gaard. Paa ct højt Stillads tigget den gamle 
Høvding paa en rigt smykket Baare. Fire T.urblæsere træder 
frem og begynder at blæse. Dybe, sørgmodige Toner lyder ind 
over Pladsen og bæres langt ud over den stille Fjord, helt ud 
til Høvdingens stolte Snekker, der ligger for Anker her. 

Tolv stærke Vikinger gaar frem til Høvdingens Baare, seks 
til den ene Side og seks til den anden. De skyder Skuldrene 
ind under fiaarens Fodstykke, løfter den op og bærer den 
fremad under dæmpede Toner fra de blanke Lurer. Saa sætter 
hele det store Tog sig i Bevægelse mod Gravkammeret paa 
Solaasen. 

Tæt bag Baaren gaar Høvdingens nærmeste Slægt, derefter 
følger flere Høvdinger af lavere Rang og saa en lang Række 
af Vikinger, blandt disse gaar et Par store og slærke Mænd, 
som fører en ung, smuk Kvinde mellem sig. Hun er iført en 
kostbar og prægtig Dragt, men dødsensbleg og elendig ser hun 
ud, og knapt nok iormaar hun at gaa. Dc to Mænd maa næsten 
bære hende. Det er en ung Trælkvinde af ædel Byrd, der er 
udset til at følge den gamle Høvding paa den sidste lange 
Rejse. 

Naar Høvdingens Urne er sat ind i den lille, snævre Sten- 
kiste, vil hun ogsaa blive ført ned i Gravdybet, og tunge, graa 
Sten vil for stedse lukke for alt Liv og Lys. 

Det store Tog naar kun langsomt frem over Aasens østvendte 
Heller, og Gang paa Gang bliver det skjult af de mange Holme 
af Egekrat, men glider saa pludseligt frem i den store Lysning 
lige nedenfor Baalpladsen. Midt paa denne er der rejst en stor 
firkantet Stabel af tørre Vedstykker med nogle svære, hugne 
Planker øverst oppe. De fire Lurblæsere og de tolv Vikinger, 
der bærer Høvdingen, svinger nu ind paa Pladsen østfra, fulgt 
af hele det store Følge. Baaren bliver straks baaret op og stillet 



tilrette paa Plankerne, og medens et mægtigt Hyldestkvad bru- 
ser op mod den døde Høvding, krydser dc tolv Vikinger deres 
Sværd over hans Bryst. Luende Brande, den ene lige tæt ved 
den anden, bliver stukket ind Stablen rundt. Lurblæserne stiller 
sig op, en ved hvert af Baalets Hjørner, og mens knitrende 
Flammetunger blafrer højt op om Høvdingens Baare, lyder 
dybe, vemodige Toner ud mod alle fire Verdenshjørner. 

Først hen under Aften er de røde, knitrende Flammer døet 
hen og Baalet sunket helt sammen. Blandt de sorte, rygende 
Træstykker samles Høvdingens Aske og enkelte smaa, forkul- 
lede Benstumper, og det hele anbringes i en smuk, ornamenteret 
Urne. Men øverst i Urnen lægges de smaa, fine Ting af Bronce, 
som Høvdingen vil faa Brug for paa Rejsen. 

Saa bøjer Bopladsens Code sig ned og griber Urnen. Med 
begge Hænder løfter han den højt mod Himlen og bærer den 
saalcdes ned og stiller den paa Plads i Gravkammeret. 

To af Vikingerne nærmer sig nu den smukke Trælkvinde, 
der hele Tiden har staaet støttet mod en svær Egestamme. Da 
hun ser dem komme, udstøder hun et skingrende Skrig og 
styrter til Jorden. I samme Øjeblik springer en ung, kraftig 
Viking ind mellem Trælkvinden og de andre. Rasende svinger 
han sit Sværd, og forfærdet viger de nærmeste tilbage. Saa 
raaber han ud over Mængden, at enhver, som nærmer sig, vil 
blive hugget ned, og at han vil forsvare den unge Kvinde, 
saalænge der er Liv og Kraft i hans Arm. 

Alle staar som forstenet. — Det er jo den gamle Høvdings 
yngste Søn - Bopladsens Yndling — ham, de alle elsker 
ham, de hver for sig stiltiende har ønsket som den Gamles 
Kfterfølger. Fnkelte Steder i Mængden blinker dog Vaabncne 
for at hindre dette grove Brud paa den gamle Skik ved Høv- 
dingers Baalfærd. Men nu træder Høvdingens ældste Søn frem, 
og med sin stærke Røst byder han de forbitrede Vikinger være 
rolige. »Her ved min Faders Grav skal ingen Strid stande og 
intet Blod rinde.« Saa vender han sig mod sin Broder og siger 
haardt, men med en svag Sitren i Stemmen: »Tag din Træl- 
kvinde med dig og gaa!« — »Vis dig aldrig mere nogen Stund 
indenfor Bopladsens Grænser, ejheller i Egnen her!« »Din 
Slægt har du bragt Sorg og Skam og dig selv Vanære!« »Gaa 
nu og tag hende med!« 

Saa bøjede den unge Høvdingesøn sig ned og hjalp den 
skønne Trælkvinde op, hende der maaskc var af langt ædlere 
Byrd end han selv. Han lagde sin Arm om hende og støttede 
hende, og sammen vandrede de ned over Bakkcskraaningerne, 
ned gennem Skovene, bort fra hans Barndoms fagre Egn, frem 
mod fjerne, fremmede Lande. Og saaledes maatte nu den gamle 
Høvding foretage sin sidste Rejse helt alene. 

Men endnu staar Vejrhøj, i Solfaldets Guld, paa Aasens 
yderste Drag, og gemmer og værner Høvdingens Grav og 
Askeurne. 

Lad den da staa til sene Tider, Odsherreds store, skønne 
Udsigtshøj ! 

NYKØBING SKOLEVÆSENS 

Fra Latinskolen Anno 1592, den danske Almueskole fra 1739 og de private 
Betalingsskoler i moO-Aarene til Borger- og 'Realskolen af 1917. 

Af SOPHUS JENSEN 



Om Nykøbings gamle Skolebygning, nu Odsherreds Folkemuseum, 
kan man bruge Udtrykket, at: den ligger lunt i Svinget — i Ly 
af Kirkens massive Mure og omgivet af de ældste og højeste Træer i 
Byen med selve Bygningen indmuret i Flugt med Kirkegaardens ostre 
Ringmur. Her paa denne Plads har der uden Tvivl været bebygget lige 
fra Kirkens Opforelse, som antages at være sket i Aarene fra 1200 til 
1230. Den første Bygning har sikkert været opført til Munkene i den 
katolske Tid og kaldtes da ogsaa af de gamle Nykøbingensere saa sent 
som i 1890erne for Munkebygningen. 

UNDER KONG CHR. D. 4. OPRETTEDF.S I 1592 NYKØBINGS 
LATINSKOLE I DEN GAMLE MUNKEBYGNING 

Nykøbing fik i Chr. d. 4. s Tid en Latinskole, der blev oprettet 
i det Herrens Aar 1592, og fik Asmindrup Sogns Kongetiende til at 
lønne Rektoren med. Det var ingen Sinde nogen betydelig Skole, den 



havde vistnok kun een Lektie, var altsaa en Forberedelsesskole, som 
ikke kunde dimittere Studenter til l T nivcrsitetet. Efterhaanden som Byen 
i dens Modgangs Aar gik tilbage i Indbyggerantal, sygnede Latinskolen 
hen. Men i de Aar, den var i Gang, er sikkert mere end een Plantage 
af Ostindiens Spanskrør slidt op paa Bagen af de opvoksende Nykøbing- 
Generationer. Thi Prygl og atter Prygl var Datidens Universalmiddel 
til Indpodning af Visdom. Latinskolen, den saakaldte sorte Skole, be- 
stod fra 1592 til 1739, og en opbevaret Regnskabsbog giver os et for- 
trinligt Billede af Datidens Skoleforhold. 

I 1692 er der nedskrevet en Fortegnelse over Skolens spartanske 
L'dstyr og Inventar. Skolestuen rummede kun en Stol til Rektor og en 
dito til hans Collega, den lærde Skoles Adjunkt, mens der intet fand- 
tes til Drengene at sidde paa. Derimod var der anskaffet et nyt Bord 
med Fod i Stedet for et gammelt, der var sunket sammen af Ælde. 
men om Drengene har staaet op omkring Bordet eller selv medbragt 
Taburetter til at sidde paa, vides ikke. Ellers fandtes der en Tavle 

»at sjunge paa«, en sort dito fast i Væggen til at regne paa og endnu 
en Tavle, som viste nogle vestiga (Spor) af adelige Vaaben i forgyldte 
Bogstaver. 

Men alle Skolens Herligheder er ikke opregnet hermed. I Rektors 
Kammer fandtes en Jernkakkelovn, et Kappetræ til at hænge Kapper 
paa, en stakket (kort) Hylde, en grøn Himmelseng, en Fodskammel, 
et Egebord med Skuffe, en gammel Bogstol, en lang, aaben Bænk, en 
fronnet Bænk og en Stige til Loftet. Og endelig en Pennekniv til Discip- 
lene _ en Tingest, der har spillet en ikke ubetydelig Rolle gennem 
Aarene. 

I Lærerens Kammer fandtes en liden Jernkakkelovn og et gammelt 
Fyrrebord, men heller ikke mere. I dette Kammer blev Disciplene infor- 
merede, da der jo ingen Kakkelovn fandtes i Skolestuen. Der tilkom 
Skolen 'Tørveskur paa Nykøbing Lyng, saa Brændsel kan der alminde- 
ligvis ikke have været Mangel paa — og dog gik der, som vi senere 
skal se, en streng Vinter et Pæretræ med i Løbet. 

PENNEKNIVEN OG PÆRETRÆET 

I 1694 købtes, formedelst 1 Mark, en ny Pennekniv med Hus 
(Skede), men den kom aabenbart til at skinne Disciplene for meget 
i Øjnene; for Aaret efter meddeltes det i Regnskabsbogen, at den er 
> borte med samt sin Skede. Og da det er Disciplene, der er Skyld i 
Ulykken, mener Rektor, at en ny Knivs Anskaffelse maa ske af deres 
sparsomme SmaaskilUngcr. Saa galt gik det dog ikke, men den mang- 
lende PcnnckDiT var opført Aaret efter i Inventarielisten som bortkom- 
met, Og Senere begræd man endnu Tabet af den. 

Samme Aar beretter Rektor i Regnskabsbogen om Pæretræet i Skole- 
haven, ttt han har hugget det om for at faa noget at putte i Kakkel- 
ovnen om Vinteren, og at han ikke kan betale dets Værdi, da »min 
Tilstand er slettere, end at jeg kan efterkomme den Udgift plus noget 



Man har aabenbart villet afkræve Rektor Erstatning for Pæretræet, 
der rettelig tilhørte Skolen, men om det lykkedes at pine noget ud af 
den arme Mand, er tvivlsomt. Derimod ser det ud til, at Historien 
har kostet ham hans Embede, for allerede Aaret efter byder Biskoppen 
den nye Rektor ved Nykøbing lærde Skole Velkommen, og det sker 

ikke Uden Ct forsvarligt Hip til den gamle. Hans Forgængere faar 
dog Ogsaa læst Og paaskrevet, Biskoppen har aarligt haft nok at bestille 
med at finde Rede i deres Regnskaber. Det var dog Affæren med Pære- 
træet, der ærgrede Biskoppen mest, og han ønsker den nye Rektor, at 
Skolen ved ham kan vinde frem, for hidtil har det været taalcligt 
med den. 

INGEN REPRÆSENTATION SREJSER ! 

Den nye Rektor gør sig godt ved Skolen — indtil videre. Biskop- 
pen Udtaler Sin Tilfredshed med hans Regnskabsførelse, men allerede 
et Par Aar efter Ansættelsen henter Rektor sig en alvorlig Advarsel hos 
Dispen, der beder ham paase, »ikke altfor snart at maculere Regn- 
skabsbogen med sine Kragetær«. I Regnskabsaaret 1703 findes en ny 
Inventarieliste, som dog intet indeholder om, at Inventaret har for- 
meret sig, men søm tværtimod oplyser, at alle de i 1692 omtalte Gen- 
stande, deriblandt ogsaa Rektors og Collegas Stole er ganske brøstfæl- 
dige. Desuden omtales endnu den forsvundne Pennekniv med et Hjerte- 
suk! Den grønne Himmelseng cr faldet sammen, og Tavlen med de 
adelige Vaaben er ganske ukendelig. 

Anno 1706 beordrer Biskoppen alle Brøstfældighedernc repareret, 
for saa vidt som det med Rimelighed, hvad Omkostningerne angaar, 
kan lade sig gøre — men 1708 synes det at have været for sent, da to 
Mænd af Nykøbing Haandværkerlaug har erklæret Tingene udygtige 
til Reparation. 

Biskoppen reprimanderer Rektor meget strengt for en ham indgivet 
Regning paa 4 Daler, som er medgaaet til en Rejse til København, 
hvorom Biskoppen siger, at denne Udgift er Skolen ganske uvedkom- 
mende, saasom Rektor var aldeles ikke beordret til at foretage slig en 



Der var altsaa ogsaa dengang noget, der hed Repræsentations- 
rejser og Privatrejser og en kritisk Revisor, der skelnede mellem de to 
Kategorier! Størstedelen af det gamle Inventarium blev i 1708 stillet 
til Auktion, og noget nyt anskaffet. 

LATINSKOLEDISCIPLENES KLÆDEDRAGT — 
6 DUSIN KNAPPER I DISCIPLENES TØJ 

Af Bøger og andet Undervisningsmateriel ejede Skolen saa godt 
som intet. I hvert Fald anføres af saadant Inventar kun en Ritualede- 
sticum og nogle af Mug omtrent opraadnede Levninger af Discautz' 
Bøger. Og hvad den økonomiske Side af Skolen angik, var Udbyttet 
saare ringe. Skolen var lige saa fattig som dens Inventar. Den havde 
Adkomst til nogle faa Korntiender, lidt Lig- og Bøssepenge, men i 
hele Aaret 1692 var dens hele Indtægt kun 38 Sletdaler, saa der var 
ikke meget at rutte med. Men det blev der sandelig heller ikke. Til 
hele Skolens Drift medgik kun 33 af de 38 Daler, saa man havde 
oven i Købet en Beholdning af 5 Daler. Yderligere haVde man i Aaret 
indkøbt nogle nye Katekismer til halvtredic Daler. 

Skolens Elever rekrutteredes hovedsagelig af Borgarskabets Børn. 
Som det var Skik i de Tider holdtes Disciplene med Sko og Klæder 
af Skolen, og hertil medgik det meste af dens Indkomster. 

Saaledes paaklædtes i 1693 Kapellanens Søn for ikke mindre end 
6 Daler, 1 Mark og 7 Skilling, og for dette Beløb fik han kun en sort 
Klædes Kjortel, ganske vist med 6 Dusin Knapper og isyet 3 Kvirttid 
Silke. Efter samme Maalestok iklædtes samme Aar flere andre Disciple, 
men andres Pauklædning kostede dog kun 2 -2l/ 2 Daler, ja af Regn- 
skabet fremgaar, at i 1694 iklædtes 4 Drenge for tilsammen 3 Daler 
og 1 Mark. De fik dog bel ler ikke Klæde og 6 Dusin Knapper, men 
maatte nøjes med Vadmel. 

LATINSKOLENS DØDSKAMP 

Flittige Disciple var intet Særsyn i gamle Dage. Rektor skriver i 
1709, at Mads Arendsen var en fattig, men flittig Elev, som selv i 
Fattigdom og Trang hængte ved Bogen. Af den Slags findes kun faa 
paa Skolen. Og Rektor kommer med følgende Klagesuk: Naar man 
har gjort sit bedste med dem, gaar den ene til Ploven, den anden til 
Haandværket og den tredic til Fiskeriet eller anden verdslig Gerning, 
og desaarsag maa min Gerning blive forgæves og mig selv til For- 
trydelse. 

Men nu begynder det at gaa stærkt tilbage med den lærde Skole. 
Aar 1730 skrev Sognepræsten, Hyphoff, til Biskoppen, at der ikke var 
fkre Elever i Skolen, og at der ved den sidste Distribution kun var 5. 
Efter nogle Aars fortvivlet Kamp med daarlige økonomiske Forhold 
og Borgernes Vrangvil lie lukkedes Skolen med Udgangen af 1739. 
Det sidste Aar havde der slet ingen Elever været. Men som ogsaa Præ- 
sten skriver: Hovedgrunden hertil var Rektors slette og fordrukne Lev- 
ned. Inden jeg slutter Omtalen af Latinskolen, skal her gives et Tids- 
billede af Degnestandens sørgelige Moral for godt 200 Aar siden. 

NYKØBINGS SCAN DALUM 

DEGNEN VILHELM MARIAGER DRAK I KIRKEN OG I 
SKOLEN, STILLEDE MED BLAAT ØJE OG FLAAET 
PARYK O.S.V., HELE BYENS SKRÆK 

I Aaret 1739, da den latinske Skole ophørte, simpelthen af Man- 
gel paa Elever, var Byen en af Landets mindste Købstæder. Den talte 
kun 350 Sjæle fordelt i 90 Familier, der boede i 87 Huse og Gaarde. 
Kirken laa som i Dag paa det højeste Punkt, synlig langt omkring ude 
fra Fjorden eller inde fra Land. Men dengang var Kirkens massive 
Mure hvidkalkede, og først i 1880erne, da Kalken blev afsyret, fik 
den det nuværende Udseende med de smukke, røde Munkesten. (Nu 
mangler der blot Kirkegaards-Ringmuren). 

Realskolen i Grønnehavestrade 1X93. Qversie Række fra højre: Gymna- 
stiklærer, Arrestforvarer Henrichsen, Knutl West, Karl Kristian Stein- 
cke, Holger Drunrhmann. Nederste Række fra venstre: Povl Vinding, 
Jakob Henrichsen, Jakob Jensen, Georg Madsen, Aage Windeløv, Wil- 
helm Schøneman, Edvard Jensen, Hjalmcu Schrader. 1 Midten Skolebe- 
styrer Lorentzen 

Byens øverste Embedsmand var Byfoged Morten Grundtvig, den 
sidste af den berømmelige Byfogedslægt i Nykøbing og den første af 
Byens Postmestre. Præsten var kaldet til Embedet i 1722 og hed Jacob 
Johansen Hyphoff. Han laa altid i Strid med Borgerne og Skolens 
Rektorer. Af de gamle Papirer ses det, at hans Pengesager var i en 
fortvivlet Tilstand, men Byfogden Mørten Grundtvig var ham en god 
Ven, og engang han maatte søge ham paa Byens Vegne for Skatter, 
gjorde han nok selv sit til, at han slap for at betale. 

Hovedpersonen i denne Beretning er dog hverken Byfoged eller 
Præst, men den velærværdige, højlærde Rektor — som hans Titel lød — 
Vilhelm Christensen Mariager, der var Københavner, født 1695 og 
blev Student i 1715. I Aaret 1720 blev han teologisk Kandidat med 
anden Karakter. Og saa véd vi intet om ham, før han i 1727 dukkede 
op som Rektor og Kordegn i Nykøbing. 

Aartt efter sin Ansættelse fik han at se, at hans Foresatte havde 
skrevet ned sættende om ham i Skolens Protokol, han var da fræk nok 
til ganske simpelt at rive dette Blad ud af Protokollen. 

Da hans utilborligc Handlemaade blev opdaget, maatte han derfor 
betale 10 Daler til de fattiges Kasse for at slippe for yderligere Paa- 
tale. Men allerede dengang var han kendt for sin Hang til den danske 
Snaps og var af den Grund hele Byens Syndebuk samt Kirkens og Bor- 
gerskabets Smertensbarn. 

Hans Degnedragt var, naar han forrettede Tjeneste i Kirken, ikke 
helt almindelig. Den bestod vekselsvis af en graa Kjole med Kappe og 
Krave og Kjolen uden dette Paahæng. I 1728 havde Præsten sit første 
store Opgør med ham, og fra hans Haand er endnu følgende Skrivelse 
bevaret. Skrivelsen er betitlet Nykøbings Scundulum og blev indsendt 
til Biskoppen over Sjællands Stift. Den lyder saaledes: 

»Hvad Vilhelm Mariagers Forsømmelser ved Skolen og Kirken 
angaar, har de været saa forargelige, at dersom jeg havde forsømt en 
Tiendedel saa meget i mit Embede, turde jeg aldrig fordriste mig en 
Dag længere at blive i mit Brød. Jeg har mange Gange besøgt Skolen 
under Skoletimerne og ikke fundet Rektoren og kun Disciplene i 
Skolestuen. Stundom har jeg fundet ham i sin Seng ved 10—11 Klokke- 
slet, dybt sovende sin forgangen Rus ud, ofte fundet ham i fuld Svir 
med andre i sin Residens under Skoletimerne, mange Gange hverken 
hjemme eller i Skolen, men i Byen — i lige Maade ved Kirkens Op- 



vartning, den kan ikkun trakere en bagatelle. Jeg har fundet ham 
saa fuld i Kirken, at han knapt kunde staa. Hvad er vor Katekisation? 
Hvad er vor latinske og danske Skole? Alle tre er ganske øde. Ved 
Katekisationen vil ingen mere møde, den latinske Skole har han givet 
op for en Boldkæp og sætter aldrig sin Fod der. Vi har ingen latinsk 
Skole mere, den danske Skole er ogsaa undergaaet . . .« 

Ikke nok dermed. Præsten anklager ogsaa Rektoren for at have 
soldet Skolens Penge op, hævet Rentepenge og Pensioner, der ikke 
tilkom ham, og Retspapi rerne viser, at Præstens Anklage ikke har 
været overdrevet, snarere har Forholdene været endnu mere grave- 
rende. 

Papirerne viser, at denne Hædersmand af en Rektor læskede sig 
med adskillige Potter 01 ude i Sakristiet, medens Prædikenen stod 
paa, hvis han da ikke forsvandt saa længe for at slukke sin Tørst 
i andre Omgivelser og da som oftest blev borte! Et Vidne fortæller, 
at han mange Gange har set ham komme drukken hjem, saaledes 
ogsaa ved Byfogdens Pinsegilde, hvor Vidnet tillige med Byskriverens 
Kæreste tog ham under Armen og fulgte ham ud i Gaarden og lagde 
ham paa en Seng. En anden Gang ved en lignende Lejlighed havde 
han faaet et blaat Øje og revet Parykken af. Et andet Vidne fortæller, 
at en Helligdag omkring Mikkeldagstider 1727 har han fundet Rek- 
toren liggende paa Kirkegulvet, ganske beskænket og trillet ned af 
Kirkestolene, hvor han havde lagt sig til at sove. Yderligere hedder 
det i Retspapircrnc, at forresten er han aldrig ædru mere nogen Dag 
til Ende, men har stadig fyldt sig og været Nar for alle, ofte yppet 
Klammeri og Slagsmaal og til Ungdommens Fornøjelse faldet plat om 
paa Gaden. 

Trods Præstens Klage til Biskoppen og Anklagerne i Retten holdt 
han sin Stilling nogen Tid og svang sit Bæger, som det passede ham, 
men i 1729 blev det alligevel Borgerne for broget: Et udvalgt Selskab 
af Byens bedste og fornemste Borgere henvender sig i Fællesskab om 
Sagen til Biskop Worm, overfor hvem man ikke alene gentager alle 
de gamle Historier, men ogsaa fremforcr nye Anker, bl. a. at han en 
Dag tog en Discipel ud af Kirken og gennempryglede ham læsterligt, 
fordi han var i Kirken og betjente Sangen. Iler var de stakkels Drenge 
blevet saa bange, at de ikke mere turde komme i Kirken. Tillige havde 
han taget Penge for at synge over et Lig, men havde ikke sunget. 

Henvendelsen til Biskoppen slutter med en Opfordring om at blive 
fritaget for dette Menneske; »thi han er i Kirken til Forargelse«. Endnu 
skete der dog intet med Rektoren, han holdt Skansen mod baade Præst 
og Borgerskab. 

Mariager, som dog følte Jorden brænde under sig, var saa heldig 
at faa byttet Kald med Degnen paa Odden i 1730. Embedet hos Odden- 
boerne var meget ringere end det i Nykøbing, og snart ses han beklage 
sig over sin nye Tilværelse. Interessant er en Skrivelse, hvori han for* 
tæller om en Per Degn paa Odden, der blev brændt for Trolddoms 
Skyld. Ude paa Odden blev det ikke bedre med Mariager. Han drak 

til den store Guldmedalje og sov i Kirken. 

Degnen paa Odden, som Mariager byttede Degnekald med, hed 
»Niels Haar«, og han blev Nykøbing Latinskoles sidste Rektor. Ogsaa 
han havde mange Sammenstød med den gode Præstemand Hr. Hyphoff. 

DEN HÆDERLIGE STUDIOSUS RASMUS HANSENS TILBUD 

Den sidste Rektor ved Latinskolen blev som for nævnt Mariagers 
Afløser fra Odden, Degnen Niels Haar. I de sidste Aar af Latinskolens 
Dødskamp kommer en Mand ved Navn Rasmvj Hansen med Tilbud 
om at oprette en dansk Skole alt udi den gode Stad Nykøbing. Hans 
Tilbud er i Skriveform meget pudsigt og dets Eksempel ikke mindre. 
Det hele er et typisk Eksempel paa den nykøbingske, sendrægtige Be- 
handlingsmaade, som gaar som en rød Traad igennem hele Nykøbings 
ældre Historie. 

Rasmus Hansens Skrivelse af 10. Juni I729 lyder afskrevet efter 
Originalen i Arkivet saaledes i Datidens snurrige l T dtryksmaade: 

»Velærværdige meget hæderlige og højlærde Her Jacob Hyphoff, 
ædle og velvise Her Byfoged samt denne Stads Magistrat, ædle og 

Skolebestyrerinde Frk. Moldenhawer med Skohpermnalei og Elever fra Nykøbing Privat* Heahkoh 191 1. 



velfornemme Herrer Kobmænd, samtlige hojgunstigc Velyndere, saavel 

som det andet Borgerskab. 

Hvor glædelig er det ikke for en Moder, der haver født et Barn 
til Verden, at hun efter udstanden Møje og Aarvaagenhed inden en 
Tid kan se sit Barn og skønne paa, hvis Bryst det bliver tillagt. Ja, 
end glædeligere nuur Forældrene hører deres Barn med en ren Tunge- 
at kunne ved Skonsomhed gore Forskel paa Mama og Papa, og at 
de endog med Flid viser Barnet alle Slags Kreaturer og lærer det 
Kreaturernes Udmæle, indtil det omsider ved den rette Forskel herpaa. 
Men hvor langt glædeligere er det ikke. naar saadant et Barn ved den 
aandelige Mælk og Tyggemad lærer at kende sin Skaber. Efter slig en 
Begyndelses Information jeg som en fremmed og fattig Karl nu i 
fjorten Dage har opholdt mig for derpaa at naa en aandelig Resolu- 
tion, der kan blive Gud til Ære, den Bys Bøtø til Opbyggelse og mig 
til tarvelig Stihsistenre, den jeg formoder enhver efter Stand og Vilkaar 
nægter mig ikke. Og eftersom jeg er enig, ønsker jeg gerne, at de 
som af Gud er saa rigeligt velsignede, vilde give mig en Dags Kost 
om Ugen. Og om der skulde findes dem, som ikke med Børn er 
begavede eller og vel har Bom, men ikke af den Alder, saa kunde 
det ikke mindre saudunnc i deres Husholdning, om jeg manquerede 
nogle Dages Kost, at de da rakte en hjælpende Haand til. De andre, 
som findes af ringere Vilkaar, formoder jeg at give saa meget i en 
vis Pengesum, enhver efter sin Evne, som jeg aarlig kunde klæde mig 
af. Hvad Kammer og Seng angaar, da haaber jeg at blive erindret, 
siden jeg finder den Post vanskelig.« 

Endelig beder Rasmus Hansen i Skrivelsen enhver tjenstlig, at de 
vil behage at tegne, hvad de aarlig vil give. 

Præsten, som ikke kendte Rasmus Hansen, blev beæret af Skri- 
velsen og anbefalede ham i høje Toner til Borgerskabet og kalder ham 
den hæderlige Studiosus. Han beder sine Sognebørn ikke at afvise det 
gode Tilbud og slutter sin Recommandation med følgende Salut: »Uanset 
jeg selv har en Skolemester i Huset til mine Børn, saa jeg ikke behøver 
denne Skoleholders Tjeneste, dog for at fremme dette gudelige Værk, 
konfirmerer jeg her under min Haand mit forhen gjorte Løfte, at han 
maa spise hos mig hver Middag.« Desuden tilbød Præsten at ofre 
4 Rdl. aarlig paa Rasmus' Alter som Vederlag for tvende fattige Børns 



Undervisning. Derefter sattes de to Dokumenter i Cirkulation iblandt 
Borgerne med det Resultat, at ganske faa af dem tegnede sig for 1 
Rdl. aarlig, flere for 2—5 Mark, medens det kneb mere med Bespis- 
ningen, og overhovedet ingen paatog sig at levere ham Kammer og 
Seng. 

Om denne hæderlige Studiosus derefter har anset sin Fremtid i 
Nykøbing for betrygget, er Eftertiden ganske uden Kendskab til. 

»D/fN DAN S KB SKOLE« 

Efter Latinskolens Nedlæggelse blev den saakaldte danske Skole op- 
rettet, og den var ved Starten lige saa daarligt stillet som Latinskolen. 
Dens første Aar rummede lutter Klager over Lærernes Hengivenhed til 
Snapsen og over de elendige Skolelokaler. 

Af de gamle Papirer ses det, at den danske Skole førtes videre i 
den næsten sammensunkne Latinskolebygning, der hverken havde hele 
Døre eller Vinduer. Kakkelovnen var en Bilæggerovn, men den var kun 
Ovn af Navn, ikke uf Gavn. Den var aldeles ubrugelig, og Skorstenen 
var ved at styrte sammen. 

Det har været en haard Tørn for Borncne at gaa i Skole her i de 
kolde Vinterdage, men de var jo mere hærdede end nu. Varmen i Hjem- 
mene, selv i de mere velstaaende, toges jo fra en Bilæggerovn med 
al dens Tørverøg, saa de var ikke forvænte. 

De første 100 Aar, til 1840, var der kun ansat en Rektor ved 
Skolen, og han var tillige Kordegn. Først i 1840 fik han en Anden- 
lærer til at hjælpe sig. Anno 1840 foretages en Synsforretning af Skole- 
og Degnebygning, og Beretningen herom lyder: Den straatæktc Bygning 
bestaar af 7 Fag og bruges til Køkken og Skolestue. Tagværket er 
ubrugeligt, den ene Side endda saa elendig, at man frygter, at den 
styrter ned i Skolestuen. Bjælkelaget er saa raaddent, at det umuligt kan 
bære Tegl. HeJe Bygningen er kun tjenlig til Nedrivning. Og om 

Degneboligen hedder det: Den er grundmuret 8V2 Alen bred indvendig, 
Tagværket trænger til Omlægning, Skorstenen er faldefærdig, Dørene 
er skæve og lappede og alle forsynede med Klinker. Væggene er skæve 
og Gulvene fulde af Huller. 

Saadan saa de Boliger ud, som man bød Datidens Skolemestre ! 
For at efterkomme Skoleloven af 1814 fremsatte Skolekommissionen 
følgende Forslag til en Skoleordning, som voldte Kommissionens Med- 
lemmer meget Hovedbrud og foraarsagedc mange Diskussioner, inden 
man naaede saa vidt. Erklæringen lod kort og godt: »Vi ønsker ikke 
den borgerlige Realskole paa Grund af den ubetydelige Folkemængde- 
og fordi Børnenes Bestemmelser er enten den tjenende Stand eller Kro- 
hold!« 

De faa Købmænd, som havde Raad, kunde paa anden Maade sørge 
for deres Børns Undervisning. Sognepræsten underviste en Gang 32 
Børn 2 Timer daglig som et Forsøg paa at skabe en borgerlig Real- 
skole, og fra en anden Tid høres om 6 Familier, der flotter sig og 
holder en Kone »af udmærket Dannelse, der baade har Kendskab til 
Tysk og Fransk og desuden ejer en blid Undervisningsgave til at læse 
med Borgerskabets Born«. Omkring 1816 træffes et Par andre smaa 
familiære Privatskoler, den ene endda med en Teolog som Leder. 

DEN NYE SKOLE OPFØRES 1843 

Men nu kom der en Tid, hvor der maatte gøres noget ved den 
faldefærdige Skolebygning. Synsforretningen i 1841 satte Skub i Ar- 
bejdet med at bygge en ny. Der var Midler nok til at opføre en Skole- 
bygning. Præsten, den velærværdige Hr. W e/bel, havde 10 Aar i For- 
vejen skænket Penge hertil (et Minde om denne Præst har Nykobing i 
det store gamle Trækors, der staar i Gruset Øst for Kirken med hans 
Navnetræk og Kald), og samme Aar, som Synsforretningen foretoges, 
skænkede Toldkasserer Rhode en anselig Sum hertil. 

Den nye Skolebygning blev opført i 1X43. Med Bolig til Første- og 
Andenlærer iberegnet fik den en Længde af 31 Alen. Flere af Trappe- 
stenene og Gulvstenene i Gangen lagdes af gamle Gravsten, som man 
uden Pietet anvendte for at spare. Pietetsfølelsen overfor gamle Minder 
har aldrig været i høj Kurs i Nykøbing. Tusinder af Fødders Tramp 
har forlængst slidt Indskriften af Stenene. 

Over Indgangsdøren sattes en Sandsten, der den Dag i Dag fortæl- 
ler, at: 

»Til denne Bygnings Opførelse er anvendt Pastor Weibels Legat 
212 Rdl. og 88 Skill., Told- og Consomptionskassercr L. G. Rhodes 
Legat 500 Rdl. 1843.« 

Den nye Skole var nu Skolebygning til 1012, da var ogsaa dens 
Saga ude, og den blev til den gamle Skole. I 1907 havde Museums- 
foreningen købt Bygningen for 7000 Kr., og efter Nedlæggelsen som 
Skole fik Odsherreds Folkemuseum til Huse her, takket være afdøde 
Skoleinspektør Å". Steincke, der havde gjort et uvurdprligt Arbejde 
for Museets Oprettelse. 

I de sidste 105 Aar af den gamle Skoles Levetid var der kun tre 
Førstelærere — en sjælden Trofasthed overfor Skolen, der dog ikke 
bød sin Tjener lutter Dans paa Roser. Der var mange Skuffelser imel- 
lem, daarligt LTndervisningsmatericI, manglende Forstaaelse for Under- 
visningen i de fleste af Hjemmene o.s.v. 

De tre Førstelærere var: 

Chr. Fr. Kirchoff fra 1807 til 1856. 

Jens Chr. Larsen, der var født i Nykøbing og havde været Kirchoffs 
Hjælpelærer. Han blev gift med en Datter af Kirchoff og var 



Førstelærer fra 1857 til 1882. En Søn af ham var Skolehistori- 
keren, Etatsraad, Skoledirektør Joachim Larsen. 

Karl Steincke, der ogsaa var født i Nykøbing, og som havde været 
Lærer i Farum og Viskinge Sogne, inden han kom til Nykøbing. 
Steincke flyttede med over i den nye Skole som dennes Leder 
i de første 7 Aar, den bestod. 

NYKØBING NYERE SKOLEVÆSEN 

Side om Side med den kommunale Skole blev der i 1857 oprettet 
en Betalingsskole med videregaaende Undervisning. Aaret efter opførtes 
en To-Etages Bygning til denne Skole med Plads til to Lærere og med 
tre Klasseværelser. Klasserne var en Drengeklasse, en Pigeklasse og en 
Fællesklasse for mindre Børn. 

Ved Betalingsskolen var der kun to Lærere, Giessing fra 1858 til 
1864, da han døde, og K. Møller fra 1864 til Skolens Ophør i 1891. 
Grunden til, at Skolen ophørte med at bestaa, var Mangel paa Elever. 
Der var saaledes kun to i Fællesklassen det sidste Aar, og Aarsagen her- 
til var, at der ikke kunne tages nogen Eksamen herfra, som gav Adgang 
til faste Stillinger. Eleverne gik i Stedet over i den kommunale Skole 
under Steinckes dygtige Ledelse. 

Kort efter Betalingsskolens Nedlæggelse købte nogle Borgerfamilicr 
et Stykke af Amtsstuegaardens Have, der gik helt ned til Algade, og 
paa denne Grund opførtes en efter Tidens Forhold meget moderne 
Skolebygning. Den første Skolebestyrer af den nye Friskole blev cand. 
phil. Lorentzen, som i nogle Aar før havde Privatskole i Grønnehave- 
stræde, og efter ham cand. teol. G. Olsen, der vil huskes af adskillige 
nulevende Nykøbingenserc. Han købte Skolen af de Forældre, der havde 
ladet den opføre, og efter nogle Aars Forlob solgte han den til den 
afholdte Institutbestyrerinde, Frk. Marie Moldenhawcr. 

Den private Realskole arbejdede nu sammen med den kommunale 
Skole, blandt andet benyttede den Kommuneskolens Gymnastiksal, men 
der var alligevel, som i de fleste andre af Landets Smaabyer, et spændt 
Forhold mellem Eleverne fra de to Skoler. 

Skærmydslerne mellem de to Elevflokke holdt sig lige saa længe, 
som den private Realskole eksisterede, og der udkæmpedes undertiden 
hele Braavallaslag i Lergravene eller Ringholmskoven mellem Frk. Mol- 
denhawers Elever og Byskolens. 

REALSKOLEN BLEV TIL KOMMUNEKONTOR 

Men Realskolen fik en haard Konkurrent i den nye Realskole i 
Asnæs, takket være Odsherredsbanen, der i sine Velmagtsdage ofte lod 
Endestationen være Stedbarn. I 1916* besluttede Byraadct at oprette 
en kommunal Realskole, og Frk. Moldenhawer solgte da Skolen. Kobe- 
ren videresolgte den til Kommunen, og nu blev den gamle Realskole 
omdannet til Kommunekontor og til Politikontor. 

Hermed er Beretningen om Nykøbings Skolevæsen ført op til Nu- 
tiden, og vi skal standse med den nye Skolebygnings Opførelse i 1917. 
Den nye Skole kom til at ligge i Plan med den saakaldte Pavillon, der 
opførtes i 1901, og hvori Borgcrskolccksamcn toges første Gang her i 
Byen i 1904. Overlærer Steincke fik Lov at se den Bygning blive til, 
der skulde krone hans Værk som Skaber af et moderne Skolevæsen i 
Nykøbing. I den nye Skoles Hal indmuredes en Tavle til Minde om 
hans Værk, og paa denne kan Eftertiden læse, at denne TavJe ind- 
muredes »til Minde om Karl Steincke, født og død i Nykøbing 1852 — 
1919. Med hele sin Sjæl tjente han sin By. Han var dens Skole en 
tro Leder, al hans Færd var Retsind, Frisind, Borgersind«. 

ISØRE TING ff sin 1 1 luiclcsleii 



Af TAGE CHRISTIANSEN 



(7\a det første Odshcrrcd-Hcftc for 20 Aar siden udkom, 
t^C^J bragte det en Artikel af den senere afdøde Pastor Tage 
Kjær i Holbæk om det gamle Isøre Tingsted. Pastor Kjær slog 
til Lyd for, at der skulde rejses en Sten til Minde om de store 
Begivenheder i Danmarkshistorien, der knytter sig til Isøre 
Ting. 

Tyve Aar efter, paa en af de faa virkeligt smukke Sommer- 
dage i Sommeren 1949, blev Stenen rejst. En 50 Tons Natur- 
sten, større end Estcrhøjstenen, hentet op ved store Anstrengel- 
ser fra Stranden ved »Nakkehavegaard« og anbragt midt i Lyn- 
gen paa den storslaaede Skansehage Hede, som det ikke lykkedes 
at faa fredet, men som herved dog fik en fredet Plet. De Mid- 
ler, der var indsamlet til den store Fredning, fik her Anven- 
delse, saa et samlet Areal omkring Stenen paa 3 Tønder Land 
kunde overgives til Rørvig Kommune. 

Om det netop er her, der er holdt Ting i gamle Dage, 
lader sig ikke sige med nogen Sikkerhed. Spørgsmaalet skal 
ikke diskuteres her. Hovedsagen er, at en værdig Mindesten 



er rejst for de Isøre Ting, hvor saa vigtige Afgørelser for 
hele det danske Rige som Kongevalg skal være truffet. 

Kilden til vor Viden i Dag om disse Kongevalg er Saxo 
Grammaticus »Danmarks Riges Krønike«. 

Den, der stod ved »Kongestenen« hin Augustdag midt i 
den blomstrende Lyng og med Udsigt over Isefjord med Hun- 
desteds festligt røde Tage paa den anden Side Indløbet, havde 
vel vanskeligt ved helt at forestille sig, hvor fortræffeligt 
dette Sted i den tidlige Middelalder har været egnet til at 
samle Rigets Førstemænd med dets Kongeemner. Det var et 
centralt Sted i Datidens danske Rige. Ingen Fjende kunde 
ubemærket nærme sig. Og der var gode Ankerpladser inden 
for Indløbet, hvis man var fortrolig med Forholdene. 

Saxo omtaler direkte kun to Kongevalg paa Isøretinget. 

Da S re ti Es f ridsen var død i 1076, var der to Sønner at 
vælge imellem. Den ældste, Harald, betegner Saxo som dorsk; 
»men hvad Naturen havde nægtet ham, det havde den, hartad 

med ødsel Haand, i fuldeste Maade tildelt hans Broder 
Knud, som var i Raad og Daad langt forud for sin Alder«. 
Man saa i ham en ny Knud den Store, men det viste sig, til 
Saxos store Fortrydelse, at Folket frygtede, at han skulde 
være for haard. »Man saa hellere Faarct end Løven paa Tro- 
nen«. Skaaningerne holdt dog paa Knud og Resultatet blev, at 
»et almindeligt Landsting blev berammet, som skulde holdes 
ved Isøre, hvor det vilde Hav har banet sig en Vej imellem 
Kysterne, som er især for Skibene kun smal, thi midtvejs er 
der fuldt af blinde Skær, som man kan se, naar Vandet falder. 
Her blev da Samlingspladsen for den danske Flaade, men dog 
ej anderledes, end at de Skaanske laa for sig selv ved den 
østre Side og Resten ved den anden, ligesom da ogsaa Brød- 
rene, hver med sine Tilhængere, holdt Ting paa forskellige 
Steder.« 

Harald holdt paa sin Førstefødselsret og lovede Mildhed og 
Lemfældighed. Og »med saadant forgiftigt Smigreri og store 
Løfter om Guld og grønne Skove stjal han Folkets Hjerte, 
saa de udraabte ham til Konge«. 

Nogle Aar senere, da der i 1104, to Aar efter Erik E je- 
gods Afrejse til Cypern, »til Danmark kom visse Tidender 
om hans dødelige Afgang«, skulde der igen være Konge- 
valg. Erik Ejegods ældste Broder, Svend, var saa forhippet 
paa at blive Konge om blot for en Dag, at han ikke afven- 
tede »en almindelig Rigsdag«, men sammenkaldte Jyderne 
til et Kongestævne paa Viborg Ting og trods stor Skrøbelighed 
hastede saa stærkt mod Viborg, at han døde undervejs. Derefter 
%ar der kun hans to yngre Brødre, Ubbe og Niels at vælge 
imellem. 

»Paa Rigsdagen ved Jsørc faldt nu Valget paa Ubbe for 
Alderens Skyld, og Niels, som var den eneste, der kunde tage 
det ilde op, gav det netop højrøstet Bifald og erklærede, at 
det var som en sat Ret mellem Sven Estridsens Sønner, at 
det gik efter Alderen, saa den havde Æren, som ældst var 
igen. Ubbe derimod undslog sig for, hvad han kaldte en over- 
legen Byrde paa Grund af den Svaghed og Dorskhed, han 
var sig selv bevidst, og foreslog i Stedet sin Broder Niels, 
hvem der var langt mere Liv og Fyrighed i, som den, der 
bedst fortjente Kronen.« 

De gode Dannemænd forstod kun slet at skatte Ubbes 
Beskedenhed, skriver Saxo, der ogsaa denne Gang er rigtig 
godt utilfreds med Valget. »De gik nu ham forbi i Stedet for 
at nøde ham til at paatage sig den Byrde, han som viis Mand, 
ved at gaa som udygtig, stræbte at undgaa.« 

Hvor dramatiske i deres Forløb og hvor maleriske at se 
disse Kongevalg paa den øde Slette har været, kan man hver 

Landslinysformand K. K. Steincke taler ved 4 fslfrlngshijtideliøheden. 
I Forgrunden Bi Par af Nykpbintjs titadsnw tikanter i dav* Uniformer, 



for sig fantasere sig til. Bevægede og betydningsfulde Dage i 
vor Danmarkshistorie har det været. 

I en gammel Udgave af Traps Beskrivelse af Danmark 
siges, at Kongevalgene i de ældste Tider »skete ved Isora (Issc- 
øre), som man antager have ligget i Nærheden af Rørvig, 
ligesom det og berettes, at hvor Rørvig nu er beliggende, tid- 
ligere har ligget en By af Navn Isby eller Isseby, det vil sige 
»den yderste By«, af hvilken den der udmundende Fjord rime- 
ligvis har taget Navn.« I Biskoppens Jordebog fra omkring 
1370 kaldes Rørvig Ysøørn. 

Farmen set fra Luften 



'/s ODSHERREDS MINKFARM 



HØJBY SJ. 



Danmarks storste Minkfarm 



ODSHERREDS MINKFARM 

leverer som altid 1. Klasses Avlsdyr 



»PEJSESTUEN« 

RØRVIG 




De maa ikke forsømme, naar De kommer til Rørvig, 
at besøge den hyggelige Restaurant »Pejsestuen«. 

Kom og nyd Hyggen og den gode Mad og Kaffe 
hos Mor Kamma og Bror August i de gamle 
Rørvig- Stuer. 

Selskaber paa indtil 150 Personer modtages. 

Stort Lager af originale Vine og Spirituosa. 



Odsherreds righoldige 
og smukke 

HJEMSTAVNSMUSEER 

er nok et Besøg værd 



ODSHERREDS FOLKEMUSEUM 

NYKØBING 
v. Kirken (aabent hele Dagen) 

STENSTRUP MUSEUM 

STENSTRUP pr. HØJBY SJ. 
(aabent fra Kl. 10—18) 

ASNÆS SOGNS HJEMSTAVNS- 
MUSEUM 

HØVE 
(aabent hele Dagen) 

FAAREVEJLE HJEMSTAVNS- 
MUSEUM 

v. Kirken (aabent hele Dagen) 



Vil De have de bed- 
ste og mest moderne 

SKO 

saa gaa altid først til 

PAULI 

PAULI SKO 

NYKØBING SJ. - TELF. 561 

MIDT I ODSHERRED LIGGER 



Forlang 

vore Produkter 
hos de Handlende 




Forlang 

vore Produkter 
hos de Handlende 



Overalt i Odsherred bør De drikke 01, Most og Mineralvande fra 

A /s ODSHERREDS BRYGGERI 

NR. ASMINDRUP ST. - TELEFON 26 

GUm ikke at besøge det hyggelige Konditori „Trekanten" ved Høve Strand 



Dame- og 
Herrekonfektion 



aatd 

NYKØBING SJ. 



ANDELSMEJERIET 

BILLESBORG 




Byens Mejeri — 

Deres .Mejeri 

Telf. 170 NYKØBING SJ. Telf. 179 

DRAGSHOLM 

Slots-Pension pr. hør ve st. 



En historisk Sevær- 
dighed af inter- 
nationalt Format, 
grundlagt 1235 




Det nyrestaurerede Dra 6 shoIm Slot ved Slcov og Kattegat 

Sollands eneste Slots-Hotel 
Forlang illustreret Prospekt meJ Varelsefilan - Moderate PflUf 



TELEFON: HØRVE 125 
Før 1. Juni tillige Tlf. Nora 5660 
Ella & Ejnar Jørgensen 



NIELS HANSENS SØNNER 
VIG 



BETONVARE- 
OG SKÆRVE FA BRIKKER 



TELEFONER: 

VIG 19 

VIG 250 



VIG 
PLANTESKOLE 



GRUNDLAGT 1889 



AREAL: 70 TØNDER LAND 



Vort 60 Aars illustrerede Jubilæumskatalog tilsendes 
gratis og franko paa Forlangende 




Forretningen 

med Landets billigste Priser 

Husk det, naar De kommer til 

^Asnces. 



Telefon 8 

